text:
Ikigo cy’igihugu gishinzwe ubuhinzi n’ubworozi_RAB, kiratangaza ko hari amoko asaga 20 y’ubwatsi bugaburirwa amatungo, ashobora kunganira cyangwa gusimbura urubingo rwibasiwe n’indwara mu bice bitandukanye by’igihugu muri iki gihe.
Ni mu gihe mu Rwanda aborozi bakoreshaga urubingo ku kigero cya 80% nk’ikiribwa cy’ibanze cy’amatungo yabo, ariko hakaba hari hashize imyaka isaga 3 hirya no hino mu turere tw’igihugu humvikana indwara yo gutsigingira yibasiriye urubingo, bituma kubona ubwatsi bw’amatungo muri rusange kiba ingorabahizi, ndetse bamwe mu borozi bagurisha inka zabo bakeshaga imibereho.
Niyireba Remmy Ticien, umushakashatsi ku mirire y’amatungo muri RAB avuga ko nyuma yo gukora ubushakashatsi kuri iyi ndwara aborozi bagaragaza ko yibasiye urubingo rwabo ku buryo rutakuraga ahubwo rukabemba, rwageraho rugacika burundu, yasanze indwara y’urubingo yibasiye ku buryo bukomeye akarere ka Kirehe.
Gusa ngo yanagaragaye mu tundi turere nka Rwamagana, Gatsibo, Nyagatare, Kayonza, Nyanza, Rusizi, na Rulindo, iki kikaba ari ikibazo kigaragazwa nk’igikomeye, byanatumye hashakishwa igisubizo mu buryo bwose bushoboka.
Uyu mushakashatsi ku mirire y’amatungo mu kigo cy’igihugu RAB, avuga ko mu gushaka umuti w’imbuto nziza y’urubingo rwasimbura urwarwaye, hanakorewe ubushakashatsi ku bindi byatsi bigaburirwa amatungo, bishobora guhingwa bikunganira urubingo rusanzwe, byanaba ngombwa bikarusimbura.
RAB ivuga ko ku ikubitiro yamaze kubona andi moko asaga 20 y’ubwatsi butari urubingo bugaburirwa amatungo, kandi by’akarusho bwo ngo bwihanganira izuba.
Yagize ati “Aborozi bagaburiraga amatungo yabo urubingo nta mpungenge bakwiye kugira, kuko hari andi moko y’ibyatsi ashobora gusimbuzwa urubingo dufite arenga 20 y’ibinyampeke kandi bashobora kubona imbuto, kuko dutuburira mu masitasiyo yose mu gihugu.”
Akomeza arondora amwe muri ayo moko, ati “Harimo Chloris-gayana, Cenchrus-Ciliaris, amako mashya y’amasaka, sugar-grass, nutrifeed, speed feed, sudan-grass, n’andi.Ni amako yitwara nk’urubingo kandi afite intungamubiri nyinshi ziri hejuru y’urubingo, yihanganira izuba, yihanganira indwara; ubu izo mbuto zishobora kuboneka ku mworozi wese uzifuza.”
Ikindi uyu mushakashatsi agaragaza nuko abahinzi ubu bari guhugurwa no kwigishwa ko ibisigazwa by’ibihingwa biboneka hano mu gihugu nk’umuceri, ingano, ibishogoshogo by’ ibishyimbo na soya, byagaragaye ko bifite intungamubiri nyinshi ndetse ziruta iz’urubingo, kuri ibyo hakiyongeraho n’ibiti nka Calliandra (kaliyandara) na Leucaena (Lusena) bivangwa n’ibindi bihingwa.
Nyamara ngo usanga ibisigazwa by’imyaka itandukanye twavuze haruguru bamwe babipfusha ubusa, kandi byakagombye kubyazwa umusaruro w’ibiryo by’amatungo.
Icyo RAB iri gukora cyane ngo ni amahugurwa igenera abahinzi n’aborozi bigishwa uburyo bwo guhinga ubwoko bushya bw’ubwatsi, kububika, kubugabura no kumenya ibimenyetso by’indwara ishobora gufata ubwatsi bw’urubingo basanzwe bakoresha, kugira ngo babashe kuyirwanya.
Aborozi bo mu ntara y’Uburasirazuba nyuma yo kumenyeshwa ko hari ibindi byatsi bishobora kunganira urubingo, babyakiriye nk’igisubizo ku bworozi bwabo, bavuga ko bagiye guhita babuhinga.
Nzabanterura Juvenal wo mu kagari ka Nyabikokora, mu murenge wa Kirehe, avuga ko urubigo ari rwo ahanini bifashishaga mu kugaburira amatungo, kuko nta bundi bwoko bw’ubwatsi bwagenewe amatungo bagiraga.
Yagize ati “Urubingo rwazaga ku mwanya wa mbere, ariko kuba tumaze kumenya andi mako y’ubwatsi yakunganira urubingo, ubu nk’aborozi tugiye guhindura, twe guhinga urubingo gusa duhinge n’andi moko y’ubwatsi yunganira urubingo, ashobora guhangana na bwa burwayi bwari bwaratwibasiye.”
Hafashimana Johnson, utuye i Kabarondo, mu karere ka Kayonza, avuga ko kubera ubwatsi bw’urubingo bwari bwaracitse kubera kurwara bamwe bari barahagaritse korora, ndetse n’ababashije gukomeza ubworozi bakaba bari bahagaritse umutima bibaza ikizatunga amatungo yabo mu minsi iri imbere.
Yagize ati “Twagize ikibazo urubingo rwararwaye ku buryo abantu bagaburiraga inka imitumba y’insina, inka zirasonza, harimo n’izagiye zipfa kubera izuba, abandi barazigurisha. Kuba noneho tugiye kubona ibindi byatsi by’urubingo rushya, n’ibyo byatsi bindi bishobora gusimbura urubingo, bije ari igisubizo ku borozi.”
Uretse aya moko mashya asaga 20 y’ibyatsi bigaburirwa amatungo bishobora gusimbura urubingo, RAB iherutse no gutangaza ko ikomeje ibikorwa byo gutubura no kugeza ku bahinzi imbuto nshya y’urubingo itanga umusaruro mwiza kandi yihanganira izuba, yo gusimbuza urwari rwararwaye.
Ubuyobozi bw’ikigo cy’igihugu gishinzwe ubuhinzi n’ubworozi bwemeza ko mu turere twose twagezemo indwara yibasiye urubingo hari gutangirwa amahugurwa y’uburyo abaturage barwanya iyi ndwara, ndetse n’uburyo babona imbuto nshya y’ubwatsi bw’amatungo, ndetse n’uburyo bwo kuyihinga.
Ubuyobozi bwa Koperative Rebakure Munyamurama_KOREMU, igizwe n’abanyamuryango 350 bahinga ibigori n’ibishyimbo mu murenge wa Murama, mu karere ka Ngoma, buratangaza ko mu mwaka wa 2016 gusa, (...)
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
Ubuyobozi bw’Akarere ka Rusizi bwasabwe gukurikiranira hafi ikibazo cya zimwe mu nyubako zihurirwamo n’abantu benshi zashegeshwe n’umutingitito, nyamara magingo aya zikaba zigikorerwamo kandi (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


c: text/html

text:
Mu ntara y’Amajyepfo abayobozi b’utugali twose bagiye kujyanwa mu itorero
Abayobozi b’utugali two mu Ntara y’amajyepfo baraye ku ibaba bitegura kujyanwa mu ngando y’itorero  izabera mu kigo cy’ingando cya Nkumba mu gihe cy’ibyumweru bibiri uhereye More...
Nyanza: Imirimo y’inyubako z’utugali irakataje
Imirimo yo kubaka ibiro by’utugali mu mirenge inyuranye igize akarere ka Nyanza irakataje, kugira ngo barebe ko mbere y’uko ukwezi kwa Kamena 2012 kugera aka karere kuzabe kabyujuje. Ibiro by’akagali More...

robotstxt: allowed

filter: keep


text:
Ese ku bakristo Noheli isobanuye iki? Pastor Desire
Muri icyo gihugu harimo abungeri bararaga ku gikumba, bahindana kurinda umukumbi wabo.Nuko Marayika w’Umwami Imana abahagarara iruhande, ubwiza bw’ Umwami burarabagirana bubagota impande zose bagira ubwoba bwinshi… arababwira ati: “Mwitinya dore ndababwira ubutumwa bwiza bw’ umunezero mwinshi uzaba ku bantu bose. Kuko uyu munsi umukiza abavukiye mu murwa wa Dawidi, uzaba, Kristo Umwami (Luka 2:8).
Ntabwo kwizihiza Noheli bikwiye kuba ibyo kwambara no kurya gusa, dukwiye kubikora tunatekereza ko Yesu yagaruka atunguranye. Nk’uko yavutse akamenywa n’ abantu bake, niko n’ ubu ashobora kugaruka abantu ntibabimenye.
Ubwiza bw’ Imana ntibwaje ku rusengero i Yerusalemu, ku mutambyi mukuru cyangwa kuri Herode. Birashoboka ko Yesu yagaruka akajyana abari maso kandi bigaragara ko ubu abantu benshi basinziriye. Ni abantu bake bategereje ko Yesu azagaruka; ahubwo icyo bategereje ni imigisha bifuza kuzabona. Byaba byiza abantu babonye imigisha kandi bari maso.
Abungeri nibo bahawe ubutumwa bwa mbere ko Yesu yavutse, umutambyi ntiyabimenye, Herode ntiyabimenye. Kuki abungeri ari bo babuhawe?
1.Ni uko bahora bari maso igihe abandi basinziriye.
Tube maso torero dusenge ntitujye mu moshya ya Satani. Yesu ari hafi n’ubwo abantu barangaye. Ibyo ukora byose ubikore uri maso utegereje ko impanda ishobora kuvuga.
2. Aba bungeri bari abantu bumvira kuko Malayika yababwiye ati: “Ubu nonaha haguruka!” Nabo barumvira ntibategereza ko bucya. Natwe twumvire ijambo ry’ Imana, dukizwe ubu nonaha, dukorere Imana, twezwe bikiri ubu nonaha kuko nutegereza ikindi gihe umunsi ugiye
ntugaruka.
3.Bari bafite kwizera.
Ni gute wakwizera ko Umwami w’ abami yavukiye mu muvure w’ inka? Abo bungeri ntibakoresheje ubwenge bwabo bizeye ko ari ukuri ko ari Umwami w’ abami, n’ubwo basanze yavukiye mu kiraro. Ubu abantu benshi bakoresha ubwenge bw’ umubiri mu byo kwizera ariko Yesu yadukirishije ubupfu bw’ ibibwirizwa.
Iby’ Imana ubishyize mu bwenge byakugora. Urugero: Ubwenge bw’ isi ntibwemera ko Sida, kanseri, diabete, n’ izindi nk’izo zibasha gukira ariko mu kwizera indwara zirakira.
Abo bungeri bizeye umukiza kandi koko nta wundi agakiza kabonerwamo atari Yesu Kristo.
4.Bagarutse bashima Imana banezerewe.
Iyo wumviye Imana umutima wawe uranezerwa cyane. Baratekerezaga bati: “Kuki
ari twe twagiriwe ubuntu bwo kumenya iyi nkuru kandi turi abantu baciye bugufi?”
Ese ubugingo bwacu bunezererwa agakiza k’ Imana? Ko twabohowe tugakurwaho
urubanza rwose? Umuririmbyi yaravuze ati: “Njye ndi umukristo icyo ni ikintu
gihumuriza umutima wanjye” (indirimbo 108 mu ndirimbo zo gushimisha Imana).
Hari abantu bari mu gakiza katabanejeje kandi bitwa abarokore. Imitima yabo ihora ibabaye ntibaha agaciro icyo Yesu yakoze ku musaraba ngo bakizwe. Igihe kimwe Dawidi yasabye Imana imbabazi avuga ati: “Mana ungarurire umunezero w’ agakiza”.
Igituma abantu batanezerwa agakiza ni uko gukunda isi kukiri mu mitima yabo. Ntidukwiye kumvira Satani kuko agakiza ari keza. Mu bibazo byose ducamo hari igisubizo: “Ni Yesu”, bityo nawe ujye uhora umwumvira.
Nitwubaha Imana izatugira umutwe ntizatugira umurizo kandi imigisha yose yo mu Mana tuzayibona ku bw’ amaraso ya Kristo Yesu, Amen.
Gutegeka kwa Kabiri 28:1-14
Pastor Desire Habyarimana


text:
Ingaruka zo guhora wisukishije
Iyo bagusuka bakurura imisatsi ndetse na nyuma ugasanga ibisuko Bizana ubushyuhe. Uko gukurura imisatsi n’ubwo bushyuhe biteza ingaruka zitandukanye.
Dore zimwe muri izo ngaruka ;
Ubushyuhe bw’indengakamere butewe n’imisatsi y’imikorano ishyirwa ku mutwe hamwe n’utubano duhora dukanyaze umutwe, bitera amaraso ageze mu bwonko kuvura, maze bigatuma imisatsi wari usanganywe icurama.
“Imisatsi y’imikorano hamwe n’utubano bitwikiriye icyicaro gikuru cy’ubwonko bishyushya cyane kandi bigakangura urusobe rw’imitsi yumva ruhuriye mu bwonko. Umutwe ugomba guhora uhuhwa n’akayaga. Ubushyuhe buterwa n’ibyo bitwikirizo by’ibikorano butera amaraso kujya mu bwonko ari menshi.
“imisatsi ya meche baboshyemo inweri byongerwa ku mutwe, biremerera abagore n’abandi baboshyiraho bigatuma umutwe ugira indi shusho. Iyo bagusuka umusatsi urakururwa ugakanyangwa ukerekezwa aho utagamije, bikaba ari ikidashoboka ko imitwe y’abagore n’abakobwa bahorana ibisuko yatekana.
“Ku ngaruka y’ubwonko bwaguye nabi urusobe rw’imitsi yumva kubera kuvura kw’amaraso, bituma impagarike idakora neza ikarwara, bigatera umuntu gusa n’aho atagikabakabwa n’ibyiza. Bene nk’abo batakaza ubushobozi bwo gushishoza butera kumenya ibyera. Ubushyuhe budasanzwe buterwa n’iyo misatsi, bituma amaraso avurira mu bwonko, maze imisatsi isanzwe igacurama hakaza uruhara. Niho uzasanga abenshi barapfutse imisatsi.
Ikindi kandi ngo usanga abantu bakunda iby’imisatsi cyane baba baratwawe umutima nayo ku buryo bishobora kubatera gusesagura, gutakaza umwanya bayiganiraho banayitunganya bikaba byabageiraho ingaruka z’igihe kirekire.
Hari kandi abagira umwanda mu mutwe bitewe n’igihe kinini umara ufite ibisuko kandi udakaraba mu mutwe. Bamwe uwo mwanda ubatera uburyaryate bakishimagura mu mutwe bakaba banahaca ibisebe.
Izi ni zimwe mu ngaruka zishobora kugera ku muntu uhora usutse imisatsi n’ufunga imisatsi ayikuruye cyane.
Agasaro.com


text:
jeu.
27
juin
2013
Mama YVETTE VINCENT, wo Muryango w’Ababikira ba Mutagatifu Christiana, tariki 23/06/2013, ku cyumweru, yasezeye ku Bakirisitu no ku nshuti. Nyuma y’imyaka 39 akorera ubutumwa mu Rwanda, muri Paruwasi ya Bungwe, Diyosezi BYUMBA, Mama YVETTE VINCENT, ukomoka mu gihugu cya Canada, mu mugi wa Québec, yabaye umubikira n’umubyeyi nk’uko byavuzwe na Padiri Emmanuel RUTSINDINTWARANE, Umuyobozi wa Caritas ya Diyosezi akayobora n’Amavuriro Gatolika ya Diyosezi, wari uhagarariye Umwepisikopi muri ibyo birori, mu Misa yo kumusezeraho. Muri icyo gitambo cya Misa hari imbaga y’abakirisitu ba Paruwasi, abakirisitu n’inshuti bakomoka i Bungwe baba ahandi, ababikira bo mu Muryango wa Christiana bayobowe n’umukuru wabo mu karere ka Afurika, abahagarariye ubutegetsi bw’ingabo n’ubwa Leta twavuga nk’Umuyobozi w’Akarere ka BURERA, SEMBAGARE Samuel n’Umunyamabanga nshingwa bikorwa w’Intara Déo KABAGAMBE, wari uhagarariye Guverineri w’Intara y’Amajyaruguru.
Misa ihumuje hakurikiyeho ubuhamya bunyuranye, imivugo, n’ikinamico bigaruka ku bikorwa bya Mama Yvette. Ababikira bo mu Muryango wa Christiana bageze mu Rwanda mu 1970, hari higanje amazu asakaje ibyatsi, ababyeyi babyariraga mu rugo, indwara yose bayita amarozi n’amashitani; ababikira bo mu Muryango wa Christiana, bafatanyije n’abapadiri bera bayoboraga Paruwasi Bungwe, bamaze kuhagera batejeje akarere imbere bafatanyije n’ubuyobozi bwa Leta bubakira abaturage, babashakira amazi meza, bashinga n’ikigo cyigisha imyuga abakobwa n’abahungu, bashinga n’ivuriro. Mama Yvette ubu ufite imyaka 65 y’amavuko, yahageze mu 1974, akora mu ivuriro arangwa n’ubwitange n’umurava, nk’uko ingingo ya 6 y’Umuryango wabo ibivuga ngo “urukundo rwa Kristu rurampihibikanya” – la charité du Christ me presse – n’indi ivuga ngo – “Tuba rwagati mu baturage” – nous vivons au milieu du peuple, ahakura akazina k’akabyiniriro ka “Macati” kubera ko yakoraga byose yihuta kandi vuba. Mu myaka 39 yari ahamaze, 38 ayimaze ari umuyobozi w’ikigo nderabuzima cya Bungwe. Abana bavutse akihagera, ni ukuvuga ababyawe n’ababyeyi yafashije kubyara, ubu na bo barabyaye. Abo yahageze ari abana ubu ni ibikwerere, n’aho abo yahageze ari ibikwerere ubu ni abasaza n’abakecuru. Aho ni ho intumwa ya Musenyeri muri ibyo birori yahereye ivuga ko Mama Yvette yabaye umubikira n’umubyeyi. Uyu mubikira kandi yatejeje imbere ubwisungane mu kwivuza, dore ko na mbere ya “mutuelle de santé”, ivuriro rya Bungwe ryakoreshaga uburyo bwo kwivuza abaturage barishyuye mbere –système de pré-paiement, SPP en sigle, icyari kigamijwe kikaba cyari ubwisungane magirirane mu kwivuza. Iryo vuriro ryaje guhembwa mudasobwa biturutse kuri ubwo buryo bwo korohereza abaturage mu kwivuza nk’uko bigaragara mu kinyamakuru “Nouvelle Relève” cyo ku itariki 15/05/2002.
Yashimiwe kandi inkunga yatanze mu kubaka Santarali ya Bushingamuheto, mu gusana kiliziya ya Paruwasi no mu kubaka inzu mberabyombi – “salle polyvalente” – afatanyije n’abakiristu ba Paruwasi bakorera ahandi, cyane cyane itsinda ry’i Kigali ryitwa DUSABANE, rifite Chorale, rikagira n’Umuryango-remezo.
Umukirisitu uhagarariye uyu muryango, Bonaventure NIYIBIZI, yagarutse ku gitekerezo cyo kubaka iyo nzu cyaturutse kuri we na Mama Yvette babonye abakirisitu banyagirwa, babuze aho bugama, maze mu mbaraga nke, ariko mu cyizere gikomeye, biyemeza kubaka inzu ngari yacyemura icyo kibazo. Bakomanze aho bishoboka hose nabo bashyiraho akabo, burya ngo” Abajya inama Imana irabasanga”.
Umuyobozi wa’Akarere ka BURERA yashimiye ababyeyi bamureze gikirisitu, n’abayobozi bamufashije mu butumwa. Yashimiye Mama Yvette uruhare yagize mu gusana umuyoboro w’amazi w’i Bungwe, mu kubaka ibyumba 12 by’amashuri abanza, mu kubaka inzu mberabyombi – “salle polyvalente” – ya Paruwasi n’umusanzu we mu majyambere mu nama nyinshi yatangaga mu rwego rw’Akarere n’Umurenge. Yagize ati: “‘Soeur Yvette ntabwo mwakoreye ubusa, Imana izabibahembera’ , yongeraho ati : ‘Soeur Yvette, vous êtes une brave dame’”.
Umunyamabanga nshingwa bikorwa w’Intara Déo KABAGAMBE, wari uhagarariye Guverineri w’Intara y’Amajyaruguru, yashimiye ubwitange bwa Mama Yvette, avuga ko yabaye umufatanyabikorwa mwiza. Ati: “Ibyo byashobotse kubera ko Bungwe yahasanze abafatanyabikorwa basobanutse”. Yavuze ko “mutuelle de santé” ya Bungwe ihora ari iya mbere kandi yabaye imbarutso y’izindi “mutuelle de santé” zo mu gihugu. Yamwijeje ko abaturage bazakomeza kubungabunga ibikorwa yakoze, amwizeza n’isengesho mu bundi butumwa agiyemo.
Mama Yvette, mu ijambo rye, yashimiye abamufashije mu butumwa ahereye ku babyeyi be, abayobozi b’Umuryango wamwakiye n’ubuyobozi bwa Leta bafatanyaga mu bikorwa byo kubungabunga ubuzima bw’abaturage. Yavuze ko agiye kuruhuka, nyuma y’umwaka akazagaruka. Yabijeje ko atazabibagirwa mu isengesho rye.
Padiri Mukuru yashimiye uruhare Mama Yvette yagize mu guteza Paruwasi imbere ari kuri roho no ku mubiri. Yagarutse ku bikorwa byavuzwe haruguru amwizeza ko bizakomeza kubungabungwa. Ati: “Paruwasi Bungwe ntizakwibagirwa”.
Padiri Emmanuel RUTSINDINTWARANE, Umuyobozi wa Caritas ya Diyosezi akayobora n’Amavuriro Gatolika ya Diyosezi, wari uhagarariye Umwepisikopi, yavuze ko tutazibagirwa Mama Yvette. Nyuma yo gushima ibikorwa twavuze haruguru Mama Yvette yakoze, yagize ati : Mama Yvette, ntituzakwibagirwa, turi kumwe ku mutima.
Mu mpano nyinshi yahawe, ntitwabura kugaruka ku itungo yahawe ryibutsa ko na we yafashije Abanyarwanda kuva mu bukene, yahawe ifoto ye arimo avura yibutsa umurimo yakoraga, itara ryibutsa ko yabaye urumuri n’ishusho ibajije mu giti iriho ifoto ye avura, ku ruhande rumwe hagaragaza umwaka wa 1974 agera mu Rwanda hari inzu z’ibyatsi isobanura ubukene bw’abaturage ku rundi ruhande hagaragaza umwaka wa 2013 hari amashuri abanza, amazu y’ivuriro n’inzu y’igorofa igaragaza amajyambere yagezweho abigizemo uruhare rukomeye muri iyi myaka amaze mu Rwanda.
Tumwifurije ubutumwa bwiza aho atumwe!
Padiri Valens NSABAMUNGU
Paruwasi BUNGWE


text:
Rwanda | Huye: Abafatanyabikorwa bifuza guhuza igenabikorwa ryabo n’iry’Akarere
Abafatanyabikorwa bo mu Karere ka Huye bagaragaje iki cyifuzo mu nama bagiranye n’umuyobozi w’aka Karere kuwa 21 Kanama. Icyabateye kugaragaza iki cyifuzo, ni uko ubuyobozi bw’Akarere bubasaba More...
Rwanda | RUSIZI: IMYITEGURO Y’ISABUKURU Y’UMURYANGO WA FPR IRAKOMEJE
Gahunda y’ibikorwa by’imyiteguro y’isaburu y’Imyaka 25 umuryango FPR inkotanyi umaze ushinzwe, mu karere ka Rusizi yatangirijwe mu murenge wa Bugarama tariki ya 12/08/2012 aho byaranzwe More...
Rwanda | Nyamagabe: Abaturage biteguye kugira uruhare mu ibarura.
Mu gihe hasigaye iminsi ibiri gusa ngo ibarura rusange rya kane mu Rwanda ritangire, ubuyobozi bw’akarere ka Nyamagabe bukomeje gukangurira abaturage kugira uruhare basabwa muri iri barura naho abaturage More...
Rwanda | Nyamasheke: Barasabwa gukurikirana imishinga y’abagurijwe muri VUP.
Abashinzwe gukurikirana imishinga ya gahunda ya VUP (Vision 2020 Umurenge Program) mu mirenge ikoreramo mu karere ka Nyamasheke barasabwa kuba hafi y’abagenerwabikorwa kugira ngo babafashe kwiteza imbere More...
Rwanda | Nyamasheke: Umurenge wa rangiro urashaka kwegukana umwanya wa mbere mu mwaka wa 2012-2013
Nyuma y’uko umurenge wa Rangiro wegukanye umwanya wa kabiri ku rwego rw’akarere mu mihigo y’umwaka wa 2011-2012, tariki ya 1/08/2012 abaturage bishimiye ibyo bagezeho. Nk’uko byatangajwe More...
Rwanda | Muhanga: abayobozi B’ imidugudu n’abacunga umutekano barasabwa gucunga umutekano w’abaturage kurusha gushaka nyungu
Mu gihe mu karere ka Muhanga hamaze havugwa guhungabana k’umutekano, bimaze kugaragazwa ko biterwa n’uko abayobozi b’imidugudu n’abagize koperative ishinzwe gucunga umutekano baharanira More...
Rwanda | Kayonza: Gushaka ibikoresho by’ikigo cy’urubyiruko bishobora kuzatuma gitinda gutangira imirimo ya cyo
Gutangiza serivisi zizatangirwa mu kigo cy’urubyiruko cya Kayonza bishobora kuzatinda kubera ko hagikenewe amafaranga menshi yo kugura ibikoresho bizakoreshwa muri icyo kigo. Ubuyobozi bw’akarere More...
Nyamasheke: Abaturage barasabwa kubyaza umusaruro amahirwe bafite bakikura mu bukene
Nyuma y’uko ubushakashatsi bwakozwe ku mibereho y’ingo ku nshuro ya gatatu bugaragaje ko 63,4% by’abaturage b’akarere ka Nyamasheke baba munsi y’umurongo Nyuma y’uko ubushakashatsi More...
GISAGARA: ARAHAMAGARIRA URUBYIRUKO BAGENZI BE KUBA INYANGAMUGAYO
Bivuye ku mateka amwe n’amwe atari meza yumvise yaranze urubyiruko rw’igihe cya Jenoside yo muri mata 1994, umwe mu rubyiruko rw’akarere ka Gisagara wiga mu kigo cy’amashuri yisumbuye More...
Nyamagabe: Akarere kahaye abafatanyabikorwa ijambo ku mihigo ya 2012-2013.
Kuri uyu wa 20/6/2012 abayobozi b’akarere ka Nyamagabe bagiranye inama idasanzwe n’abafatanyabikorwa bo muri aka karere aho abafatanyabikorwa bagejejweho imihigo yateguwe igomba guhigwa mu More...


text:
Path
- Weekend
- Culture & Art
Isanamitima
-
Ubuhamya: Nubwo nari umukobwa, nangaga igitsina-gore urunuka
Navukiye mu Budage, ababyeyi banjye bimukira i Montreux mu Busuwisi ubwo nari mfite imyaka 13. Imyaka ibiri yakurikiyeho, twese nta n’umwe ubyiteze, Mama...
-
Ndashima Imana yandokoye muri Jenoside - Umugiraneza
Ndifuza kubagezaho mu ncamake uko narokotse Jenocide yakorewe Abatutsi. Mu w’1994 ubwo Jenocide yakorwaga ku mugaragaro nari mfite imyaka 18, ndi umukobwa...
-
Nyuma yo kurokoka jenoside, Diane Uwase yiciwe abana batatu bahawe uburozi (Igice cya 1)
Muri iyi nkuru turabagezah ubuhamya bwa Diane Uwase yivugira mu magambo ye bwiye uko yarokotse jenoside muri Mata 1994, hanyuma y’aho nabwo akicirwa abana...
-
Kwibuka, kubabara no kurira si icyaha nk’uko bamwe babitekereza
Mu makoraniro y’abantu bamwe na bamwe hari aho usanga bigisha ndetse bagafata umuntu wugarijwe n’umubabaro, uwibuka ibibi byamubayeho cyangwa se urizwa nabyo...
-
Ubuhamya: Yatandukanije inyanja mbyirebera!!
“ Yesu Kristo uko yari ari ejo, n’uyu munsi niko ari kandi niko azahora iteka ryose” Abaheburayo 13:8 Hari igihe dusoma amagambo yo muri bibiliya...
-
Kubabarira uwantemye akananca ukuboko byatumye mbohoka mu mutima!
Nitwa Mukarurinda Alice, ntuye mu ntara y’iburasirazuba, akarere ka Bugesera, Umurenge wa Nyamata, akagari ka Nyamata y’Umujyi, Umudugudu wa Gatare I....
-
Ubuhamya butangaje bwo kurokoka jenoside kwa Uwamahoro Liliane
Nifuje kubabwira ubu buhamya ngirango mpumurize umuntu wese wumvaga kwizera kwari gushize. Nitwa UWAMAHORO Liliane, mwene GASASIRA Marcel na KANEZA...


text:
Umugisha w’Imana ku buzima bwacu ! (Igice cya 2) Pastor Desire Habyarimana
« Benshi bashaka gutona ku mutware, ariko Uwiteka ni We ucira abantu imanza » Imigani 29:26.
Bamwe mu bantu bagize umugisha w’Imana ku buzima bwabo:
1. Dawidi :
N’ubwo yaragiraga intama, yari yarashatse ubundi butoni ku buzima bwe akabana n’Imana mu buryo iwabo batazi : « Ubwo Data na Mama bazandeka, Uwiteka azandarura » Zaburi 27:10. Birumvikana ko se na nyina bari baramuretse, cyangwa baramutaye kuko ntiyagiye kuragira habuze bakuru be baragira. Ariko abonye ko yanzwe n’umuryango ahita ashaka umugisha w’ Imana ku buzima bwe.
Zaburi 27 :13-14 haranditswe ngo « Mba nararabye iyo ntizera ko nzarebera kugira neza k’Uwiteka mu isi y’ababaho. » Iki gihe yashatse mu maso h’Imana, yizera yuko niyiringira Imana izamukiza. Ni cyo cyatumaga ahora ayitegereje kandi koko yamurutishije bagenzi be kuko gutoranywa akaba umwami burya Imana yamutoranije kuva umunsi ayiringira.
Abantu baba mu mugisha w’Imana bazagenda babona kugira neza kw’Imana. Iyo Imana ije gutoranya abami (cyangwa gutanga umugisha), ireba abariho imbabazi zayo gusa abandi bose ikabacaho nk’uko yabigenje kuri bakuru ba Dawidi, ikavuga ngo ntireba nk’uko abantu bareba. Daniyeli yari afite umugisha w’Imana ku buzima bwe, baramugambanira batazi uko abana n’Imana. Yari incuti y’Imana, asenga gatatu ku munsi. Bamujugunye mu rwobo rw’intare, naho Imana iramurinda ntizamurya (Daniyeli 6). Iyo Imana itanze amahoro nta we utera amahane.
Mu gihe cya Esiteri, Abayuda baragambaniwe ngo bicwe ariko Esiteri amara iminsi 3 ashaka mu maso h’Imana ngo ibanze imureba neza, hanyuma ajya ku mwami yemera guhindura ibintu, ibyari urupfu bihinduka ubuzima (Esiteri 9:1-2). Umuntu nakurusha ubutoni ku Mana uzamureke azaba akuruta, kandi utakurusha gusenga azaba akurusha umugisha kuko Imana izagenda imurengera (Abaroma 8:31).
Salomo yahawe ubwami akiri umwana, asanga ntazabishobora atagira umugisha w’Imana ku buzima bwe. Yahise ajya gushaka Imana, iramubwira iti « Ubwo utansabye kurama, ntunsabe ubutunzi, cyangwa ko abanzi bawe bapfa ahubwo ukansaba ubwenge, n’ibindi byose ndabiguhaye (1 Abami 3:4-14). Abantu bazi ko habanza ubutunzi n’icyubahiro. Ariko habanza umugisha ibindi bikaza nyuma. Dawidi yaravuze ngo « Nzagendera mu mugisha, ibindi byose bizankurikira mu minsi yo kubaho kwanjye » Zaburi 25:6.
Umugisha ntuva mu gushimwa cyangwa ku mwete umuntu abigiramo, umugisha uva ku mbabazi z’Imana ziri ku buzima bwawe. Uwamenya ishuri abazaba abayobozi b’ibihugu bigamo, twajyanayo abana twese. Ariko President ashobora kuva mu bantu batigeze batekerezwa. Umuntu ashobora kuva mu giturage, ejo akabakirana yarabasanze mu mujyi kuko yaje afite umugisha.
Dusenge, tubwire Imana ngo « Twinjize mu mugisha wawe kuko twasanze twarabanje ibitari iby’ukuri. Bibiliya iravuga ngo « Nawe Betelehemu nturi muto mu ntara ya Yuda, kuko muri wowe hazavukira Umwami, Umucunguzi w’isi yose. » Betelehemu ifite umugisha w’Imana. Nawe reka kureba aho uvuka, amashuri wize, uko wakuze…, ngo uvuge ko nta cyiza cyakuzaho. Reka kwicira urubanza rubi, umugambi w’Imana ni mwiza ku buzima bwawe. Saba Imana igushyire mu mugambi wayo, kuko icyo yakuremeye kirahari. Saba Imana kukiguhishurira gusa.
2. Yabesi :
Yabesi yavukanye agahinda, bamwita GAHINDA ariko amenya ko Imana itanga umugisha maze ajya gusenga asaba Imana kumuhindurira amateka, ayisaba ibintu 4, a) Umugisha b) Kwagurirwa imbago c) Kurindwa ibyago d) Ukuboko kw’Imana kwabana na we. Imana ngo imuha ibyo yayisabye byose. Imana itanga andi mahirwe. Niwayegera izaguha umugisha ube ku buzima bwawe. Amen ! (1 Ngoma 4 :9-10)
« Abashaka ubwiza n’ icyubahiro no kudapfa, babishakisha gukora ibyiza badacogora izabirura ubugingo buhoraho » Abaroma 2 :7.
Dushake umugisha w’Imana, tuwushakisha gukora ibyiza. Hari abantu bazi gucira bugufi ababayobora, kuko hari icyo babashakaho. None twebwe niba dushaka umugisha ku Mana, byatunanira kuyicira bugufi ? Dushake ubucuti ku Mana, kuko ntirobanura abantu ku butoni ahubwo abakora ibyo gukiranuka bose irabemera (Ibyak. 10 :34).
Yesu yaravuze ngo nimusaba mwizere ko mubihawe, kandi muzabibona: Ikintu kibabaza Imana ni uko dushakira umugisha ku bantu kandi ari yo iwutanga. Iyo umuntu aguhaye isezerano ubyumva vuba, ariko Imana amasezerano yayo ni gake tuyizera nk’ayo twabwiwe n’abantu. Yeremiya 17:5-8 haranditswe ngo « Havumwe umuntu wiringira undi muntu akishimira amaboko ye, mu mutima we akimura Uwiteka. Ariko uwiringira Uwiteka azahwana n’igiti cyatewe hafi y’amazi gishorera imizi mu mugezi. »
Umuntu akomera akanya gato, igihe kikabihindura abari baramwiringiye bakagira ibibazo. Ariko Yesu wacu ntahinduka, uko yari ejo n’uyu munsi ni ko akiri kandi ni ko azahora iteka ryose (Abaheburayo 13:8). Kuraho ibyo wiringiye, kugira ngo umugisha w’Imana ubone uko ukuzaho. Wiringiye iki mu buzima bwawe ? Ni ubuzima bwiza wumva ufite, ni akazi kawe, ni imiryango, ni aho utuye, ni amasezerano abantu baguhaye, ni diplôme ufite ? Ibyo byose nibiba ibya mbere mu kubaho kwawe, uzaba ufite umuvumo. Ariko niwagira Imana iya mbere, ibindi byose bizakubera umugisha.
Hahirwa Uwizera Uwiteka, na we akamubera ibyiringiro. Azahwana n’igiti cyatewe hafi y’amazi gishorera imizi mu mugezi. Imana idushoboze kuyiringira bitari mu magambo gusa, ahubwo bibe ubuzima. Ubwo ni bwo ibyiza bizatuzaho (Yeremiya 17 :7-8). Ubuzima bw’ abantu benshi burumye, cyangwa nta mugisha bufite. Ariko nituba hafi y’Imana neza ntituzabaho nk’uko abantu bose babaho. Ikibabaje ni uko abantu batizera baganya, natwe tukaganya, barira ko ibiciro byazamutse natwe tukarira. Ariko mu ijuru nta crise economique yabayeyo. Ijuru riracyatanga umugisha ku bo Imana igiriye ubuntu. Iyo wizera, abandi bumva ngo turapfuye wowe ukumva Imana ikubwira ngo « Humura ndi kumwe nawe. »
Izuba rirava, ariko igiti kigakomeza kwera imbuto. Iyo ibigegarezo bije bigasanga utagira umugisha w’Imana ku buzima bwawe birakugusha, cyangwa ugakora ibijyanye no kwirwanaho kuko utategereza gutabarwa n’Imana. Ariko umuntu ufite umugisha w’ Imana no mu bibazo ntabura kwera imbuto. Yadushyiriyeho kwera imbuto, kandi ngo izo mbuto zigumeho (Abagalatiya 5:22-24).
Umuntu ufite umugisha w’Imana, iyo ari umukene akomeza gukizwa, yaba umukire agakomeza gukizwa, bamukunda cyangwa bamwanze arakizwa, iyo ariho neza cyangwa nabi ntibimuhindura. Indirimbo 108 iravuga ngo « jye ndi Umukristo, nzahora ndi we mu bintu byose ngeze ku gupfa ! »
Mbifurije umugisha w’Imana ku buzima bwanyu. Amen !


text:
Ku munsi wa 7 wo gusura igihugu cya Israel
Uyu munsi twasuye imva ya Rachel uyu niwe Maman wa Yosefu uwo Yakobo yakoreye imyaka 14 agapfira mu nzira bari kujya Heburoni ubwo yavaga kwa Raban nyirarume yakoreye imyaka 20. Aha hantu hafatwa nk’ikibanza gitagatifu kuko hari isinagogi hakaba hari abanyamasengesho b’Abayuda basenga igihe cyose batagira akandi kazi bakora.
Imva ya Rachel umugore wa Yakobo
Umutwaro ukomeye bafite nukuzongera kubaka urusengero rw’ Imana. Kubona abanyamahanga bahaje barishima. Mu magambo ye umwe mu ba Rabi bakomeye yagize ati: Kubabona muje iwacu bitwereka ko mudukunda. Mudufashe gusenga kugira ngo tuzongere kubaka inzu y’ Imana kandi Imana ya Israel izabahe umugisha mushyigikire iki gikorwa cyo kongera kubaka inzu y’ Imana i Yerusalemu.
Twakomereje urugendo rwacu kuri Jardin Biblique ( ahateye ibiti byinshi bivugwa muri Bibiliya)
Kuko Uwiteka Imana yawe ikujyana mu gihugu cyiza, kirimo imigezi n’amasōko n’ibidendezi birebire, bitembera bidudubiriza mu bikombe no ku misozi. Ni igihugu cy’ingano na sayiri, n’imizabibu n’imitini n’amakomamanga, ni igihugu cy’imyelayo n’ubuki, ni igihugu uzariramo ibyokurya ntibibure, ntuzagire icyo ugikeneramo. Ni igihugu cy’amabuye y’ibyuma, n’icy’imisozi wacukuramo imiringa. Uzarya uhage, uzashimira Uwiteka Imana yawe igihugu cyiza yaguhaye. (Gutegeka kwa kabiri 8:7-10)
Ibiti twabonye:
1. Igiti cya Elayo
Imvuto z’Igiti cya Elayo
Iri n’itara muyo bakoresha kera
Imbuto zacyo zivamo amavuta. Amavuta ya Elayo yakoreshwaga mu kwimika abami abatambyi n’abahanuzi, bayomoza ibikomere, barayarya, yakiza indwara nk’ababembe, yinjiza amafranga menshi, bayacana mu itara, akoreshwa munzu y’ Imana. Twabonye uburyo bwa gakondo bwo gukamura amavuta, kandi yakamurwaga mu buryo butandukanye bitewe naho azakoreshwa. Ayo gukoresha mu nzu y’Imana ntiyakamurwaga nkandi yose yo yabaga afite umwihariko wayo.
2. Zizifu Spina Christi
Twabonye kandi igiti bakozemo ikamba ry’amahwa bambitse Yesu bikaba bihuye n’ umugani w’ibiti wanditse mubacamanza 8 muri Bibiliya y’Ikinyarwanda bacyise umufatangwe ariko ubusanzwe cyitwa zizifu spina Christi. Iki giti nicyo bahisemo gukoramo ikamba ryo kwambika Yesu. Gifite amahwa. Hari mu rwego rwo gutuka Yesu ko abemera ubwami bwe bazatikwa nkuko abimeleki yagenje. Tubisanga mu gitabo cy’abacamanza igice cya munani n’icya cyenda.
3. Datier
Twasuye kandi ibiti bivamo ubuki bijya gusa n’imikindo. Ubuki buvugwa ntabwo ari ubuki bw’ inzuki ahubwo buva mu mbuto z’ ibyo biti. Uwabitweretse yakomeje atubwira ko igihugu cya Isirayeli kibona imvura iminsi itageze kuri 30 mu mwaka wose . Yesu kuba yaravuze ngo abafite inyota mwese nimuze munywe ku buntu, yabivuze umunsi wanyuma w’iminsi mikuru ’ingando. Haba hashize amezi 8 nta mvura igwa. Birumvikana ko yabaga avuze ikintu cyabaga ari ikibazo bafite muri ako kanya. Biba bikomeye, Ariko Imana igakomeza ikabatungira mu butayu.
Ezobu
Ezobu bayikoresha mukwiyeza, ivura indwara nyinshi, bayikoresha nk’ikirungo cyibyo kurya.
Iri jambo riri mumagambo akomeye bambara ku ntoki mu gahanga iyo bagiye gusenga, ndetse no ku nkomanizo z’imiryango: Nimugira umwete wo kumvira amategeko yanjye mbategeka uyu munsi, ngo mukunde Uwiteka Imana yanyu, muyikoreshereze imitima yanyu yose n’ubugingo bwanyu bwose, nzavubira igihugu cyanyu imvura mu bihe bikwiriye, imvura y’umuhindo n’iy’itumba, kugira ngo musarure imyaka yanyu y’impeke, na vino yanyu n’amavuta ya elayo yanyu. (Gutegeka kwa kabiri 11:13-14)
Uburyo bwo gutunganya ingano zikiva mu murima kugeza bakoze umugati.
Twabonye bimwe mu bikoresho bya gakondo byakoreshwaga mu gusekura ingano, , kugosora, gusya n’ibindi aha niho abahanuzi bahereye bavuga ko azagosora ingano umurama utumuke. Bifashishaga ingero zifatika ziba mu buzima bwabo bwa buri munsi.
Twabamenyesha ko iki gihugu kibitse ubwiru bw’ibyo Imana yakoze kuva kera kugisura biba ari umugisha biguhesha kumenya ijambo ry’ Imana mu buryo bwimbitse uwakwifuza kukigeramo twabimufashamo.
Pastor Desire@agakiza.org i Yerusalemu


text:
Amakuru yo kwegura kwe yemejwe n’Umuyobozi w’akarere, Mupenzi George mu Kiganiro yagiranye na IGIHE, avuga ko yabikoze nyuma y’’imikorere n’imyitwarire idahwitse.
Yagize ati“Ni byo rwose yabitewe n’ibintu by’imikorere itari myiza ndetse n’imyitwarire idahwitse. Ku wa Gatanu w’icyumweru gishize ubwo yari mu Murenge wa Karangazi yahutaje mugenzi we ushinzwe umutekano(DASSO).Sinzi uburyo nabisobanuramo ariko n’uburyo bumutesha agaciro bukagatesha n’uwo yahutaje.
Uyu muyobozi yakomeje agaragaza ko ibyakozwe bidakwiye kuko umuyobozi wese akwiye kwitwara neza byananirana akavamo.
Yagize ati “ Ubutumwa dutanga ni uko umuyobozi wese agomba kuba intangarugero.”
Icyakora Kamugisha we yatangaje ko yeguye ku mirimo ye ku mpamvu ze nyuma y’uko hari amakuru yavugaga ko yegujwe n’Umuyobozi w’Akarere ka Nyagatare.
Yahakanye ibyo kwitwara nabi n’imikorere idahwitse, ndetse ko nta muntu n’umwe yagiranye na we ikibazo ku buryo byaba intandaro y’iyegura rye ahubwo ko yabikoze ku mpamvu ze bwite.
Kamugisha yasobanuye ko ibaruwa isezera ku kazi yayishyikirije ubuyobozi bw’Akarere ka Nyagatare ku Cyumweru tariki 11 Nzeri,2016 akaba ategereje igisubizo ku bwegure bwe.


text:
Mu kwezi gushize ubwo abagize Inteko Ishinga Amategeko, Umutwe w’Abadepite bakoreraga uruzinduko mu karere ka Gicumbi mu rwego rwo kwegera abaturage bakumva ibibazo byabo kimwe mu bibazo byagiye bigarukwaho n’abaturage by’umwihariko abo mu mirenge ya Miyove na Nyankenke n’iby’uko hashize imyaka irenga ibiri bamwe muri bo bangirijwe imitungo yabo n’ibikorwa byo gukwirakwiza amashanyarazi, bakizezwa ko bazishyurwa ariko amaso agahera mu kirere.
Ku ruhande rw’Ikigo gishinzwe gukwirakwiza amashanyarazi(REG)mu karere ka Gicumbi, bemeza koko ko hari imitungo y’abaturage yangijwe ariko bakavuga ko gutinda kwishyurwa byatewe n’uko Akarere ka Gicumbi katujuje dosiye zishyuza.
Nkundimfura Fulgence, Umuyobozi wa REG mu karere ka Gicumbi aganira na IGIHE yagize ati“ Ni byo koko icyo kibazo turacyizi ariko kuba baratinze kwishyurwa byatewe n’uko Akarere katinze kuzana ibyangombwa byose bisabwa kugira ngo REG ibone uko yishyura umuturage, ntekereza ko igihe cyose ibisabwa byabonekera, Ikigo cyahita cyishyura bariya baturage nta kibazo kuko hari n’abishyuwe ndavuga abari bujuje ibisabwa.”
Mu kiganiro abayobozi b’Akarere ka Gicumbi baheruka kugirana n’abanyamakuru mu mpera z’icyumweru gishize babajijwe iki kibazo bemeye ko habayeho gutinda ku ruhande rwabo ariko bavuga ko ubu kiri mubigiye kwihutishwa.
Mudaheranwa Juvenal, Umuyobozi w’Akarere ka Gicumbi, yagize ati“ Icyo kibazo koko twarakimenye, birashoboka ko habayeho kurangara kuko iyo urebye abaturage bavuga ko hashize imyaka ibiri cyangwa itatu batarahabwa ingurane zabo n’ikbazo gusa, ubu nababwira ko bitarenze uku kwezi kwa cumi tuzaba twamaze kuzuza ibisabwa bakishyurwa ikindi n’uko n’itegeko rishya rigena ibijyanye n’ingurane rigiye kujya ribikemura kuko noneho riteganya ko imirimo izajya itangira ari uko umuturage yamaze guhabwa ingurane yose.”
Imibare igaragaza ko abaturage bafite ibibazo by’uko batishyuwe imitungo yabo yangijwe n’ibikorwa byo gukwirakwiza amashanyarazi basaga magana atandatu.


text:
Iyo miti ishobora kugabanywamo itoranya n’idatoranya. Itoranya yica ibyatsi ikeneye. Urugero: 2,4-d(ikoreshwa mu gukuraho ibyatsi bifite ibibabi binini mu murima w’umuceri) na dalapon (ukoreshwa mu gukuramo ibyatsi mu mirima y’ibijumba)
Imiti idatoranya yica ibyatsi bibi byose harimo n’ibihingwa. Ikoreshwa mu kumaraho ibyatsi byose mbere yo guhinga. Ingero: sodium chlorate and sodium arsenate.
Ubwoko bw’imiti y’ibyatsi
Iyo miti ishobora kugabanywamo itoranya n’idatoranya. Itoranya yica ibyatsi ikeneye. Urugero: 2,4-d(ikoreshwa mu gukuraho ibyatsi bifite ibibabi binini mu murima w’umuceri) na dalapon (ukoreshwa mu gukuramo ibyatsi mu mirima y’ibijumba)
Labels: ubuhinzi


text:
Rwanda : Abanyamuryango ba SACCO Mareba biyemeje kwiyubakira inzu yo gukoreramo
Abaturage bo mu murenge wa Mareba mu karere ka Bugesera baratangaza ko bashishikajwe no kwiyubakira aho umurenge SACCO ukorera aho gukomeza gukorera mu busembere.
Abaturage basiza aho bazubaka
Ubwo bari mu gikorwa cyo gusiza ahazubakwa ikigo cy’imari cyo kuzigama no kugurizanya Jyambere Mareba SACCO, Munyantore Gratien, umucungamutungo wa Jya mbere Mareba SACCO yavuze ko inzu ya miliyoni zikabakaba 16 z’amafaranga y’u Rwanda ariyo abanyamuryango ba Jyambere Mareba SACCO bazubaka.
Munyantore Gratien, umucungamutungo wa Jyambere Mareba SACCO avuga ko iki kigo cy’imari magingo aya kimaze kugira abanyamuryango 2.846, bakaba biyongera buhoro buhoro, kuko nk’uko bigaragazwa na raporo yagaragajwe n’ushinzwe amakoperative mu karere ka Bugesera Mukamisha Espérance, mu mpera z’umwaka wa 2011, abanyamuryango bamaze kwiyongeraho 72 gusa.
Imari shingiro imaze kwakirwa ni 10.262.500 mu gihe mu mpera z’umwaka ushize yari 9.804.710 n’ubwizigame bwa 41.324.728 nabwo bwiyongereye ugereranyije n’impera z’umwaka ushize.
Iyo witegereje iyo mibare usanga abaturage barimo kugenda bumva akamaro ko kuzigama. Ariko nk’uko abaturage babitangaje ngo muri iki gihe ntibiba byoroshye kubona amafaranga, kuko nta myaka myinshi yeze, kandi ngo ni no mu gihe cy’itangira ry’amashuri, aho ababyeyi baba bifashe impungenge. Ibyo bivuze ko abenshi mu baturage batizigama kubera ko amafaranga ataboneka ku buryo bworoshye.
Cyakora abaturage b’umurenge wa Mareba ngo bahagaze neza ku bukungu nk’uko umunyamabanga nshingwabikorwa w’umurenge wa Mareba Sebatware Magellan yabitanaje yagize ati “Dufite igishanga cya Rwabikwano abaturage bahingamo umuceri, iyo bejeje mu murenge haba harimo amafaranga. Abaturage boroye cyane cyane amatungo magufi nk’ihene, bahinga inanasi, aho hose ni aho umuturage akura amafaranga ashobora gutuma yizigama”.
Byongeye kandi ngo uwo murenge weza ibigori byinshi ndetse ugahunika, ku buryo bishobora gutuma abaturage babasha kwizigamira amafaranga.
Ubuyobozi bw’akarere wungirije ushinzwe ubukungu n’iterambere Rukundo Julius yababwiye ko akarere kazabatera ingabo mu bitugu kabaha inkunga ya miliyoni 2. Byongeye kandi ngo imiganda y’abaturage izafasha mu gusiza n’ibindi bikorwa bizakenerwa kuri iyo nzu.
Si umurenge wa Mareba wonyine utangiye kwiyubakira SACCO mu karere ka Bugesera, hari n’indi yatangiye, ndetse indi ikaba icyisuganya ngo igerageze kuva mu bukode kandi yiyubakire aho gukorera baberanye n’ikigo cy’imari.


text:
Ubuyobozi bw’Ibitaro bya Ruhengeri uyu mubyeyi yabyariyemo buvuga ko uyu mubyeyi ameze neza kandi n’abana yabyaye nta kibazo bafite.
Dr.Borah Liza umuganga mu bitaro bya Ruhengeri yagize ati « Bose bameze neza kuko bavukiye igihe, gusa umwe yari yaje nabi biba ngombwa ko tumubaga ariko bose bameze neza.»
Uyu Muragijimana wari uzi ko atwite abana babiri yaje gutungurwa no kubona abyaye batatu ariko avuga ko nta mikoro afite yo gutunga aba baba agasaba ubufasha.
Yagize ati « Nta bushobozi mfite bwo gutunga aba bana hagize umugiraneza cyangwa leta bangoboka nkabona inka yo kubakamira byamfasha.»
Umunyamabanga Nshingwabikorwa w’Umurenge wa Muko, Aloys Niyibizi, yavuze ko bagiye kureba uko uyu muryango wafashwa byihutirwa nyuma hakazarebwa niba yagenerwa inka.


text:
"UMUNTU UTABYAWE N’AMAZI N’UMWUKA NTAZINJIRA MU BWAMI BWO MU IJURU!" NI YO NTEGO Y’IGITERANE CY’IMINSI 7 MU ITORERO DCI - Rev. Pst Papias SINDAMBIWE
Nyuma y’igiterane cy’iminsi 7 cyabaye muri Werurwe uyu mwaka cyari gifite intego yo “Kwinjira mu masezerano (Itang. 12:1-9), cyarimo abigisha nka Pst RWIBASIRA Vicent ukorera umurimo w’Imana mu Itorero BETESIDA HOLY CHURCH n’abandi, Itorero DORMITION CHURCH INTERNATIONAL ryateguye igiterane ngarukamwaka kimara amezi ane biga Ijambo ry’Imana iminsi 7 mu kwezi, kizatangira kuri uyu wa Kabiri taliki 22 Mata 2014.
Muri uku kwezi, iki giterane gifite intego yo “Kuvuka ubwa kabiri” iboneka muri Yohana 3:1-5 aho Yesu yabwiye Nikodemo ayi "Ni ukuri, ni ukuri, ndakubwira yuko umuntu utabyawe n’amazi n’Umwuka atazinjira mu bwami bwo mu ijuru".
Iki giterane kizajya gitangira saa kumi n’imwe z’umugoroba kikageza saa mbili z’ijoro (17:00-20:00) mu minsi y’imibyizi, ubusanzwe kiba gifite intego yo kwigisha Ijambo ry’Imana Abakristo b’iri torero ndetse n’abandi bashyitsi bose babishaka, dore ko intego y’iri torero ari ugufasha abantu kwiga Ijambo ry’Imana ngo babashe gukura mu mwuka.
Umwigisha w’Ijambo ry’Imana muri iki giterane azaba ari Pasteur Simeon SIBOMANA uturuka i Bujumbura mu gihugu cy’u Burundi mu itorero PCMA, hakazaba hari n’abandi bakozi b’Imana batandukanye. Hazaba kandi hari BLESSED GENERATION WORSHIP TEAM yo muri iri torero.
DORMITION WORSHIP
Tuganira n’Umushumba w’iri torero Pasteur Papias SINDAMBIWE, yadutangarije ko Itorero DORMITION CHURCH INT’L (bisobanura ‘Itorero ry’Uburuhukiro ku Isi’) ryavutse mu mwaka w’2012, rigatangira ku mugaragaro muri Mutarama 2014. Yakomeje adutangariza ko Imana yaguye umurimo muri iri torero, kuko ngo baritangiye ari Abakristo 4 gusa, ariko ubu bakaba bamaze kugera kuri 150 mu gihe cy’umwka 1 n’amezi make. DCI kandi imaze gushyingira imiryango 5, kubatiza incuro 3 (abagera kuri 25) no kwakira abandi bamaze kwakira Kristo nk’Umwami n’Umukiza.
Pst Papias SINDAMBIWE, Umushumba wa DCI
Itorero DCI rifite intego 3 ziri mu rurimi rw’Icyongereza, ari zo kwamamaza ubutumwa bwiza mu Rwanda hose; gushyiraho amashuri ya Bibiliya mu Rwanda hose, no gushyiraho ibigo nderabuzima mu byaro mu rwego rwo gufasha abaturage:
1. Establishing a Mission Center in main languages (4) and every province of Rwanda (5) within the next 10 years to make a National Network of church planting mission to reach 13 million people of Rwanda with the Gospel of Life.
2. Establish Regional Bible Training Centers in our languages in all 5 provinces to train natives in our language which is our mother tongue (Kinyarwanda) to meet the needs of the rural population of Rwanda
3. Establish health Centers in rural Rwanda to meet the basic health problems of the people.
DORMITION CHURCH INT’L iherereye Kacyiru munsi ya Police, hafi ya EWSA.
Mwese murararitswe!


text:
jeu.
23
août
2012
« Umuherezagitambo mukuru wese atorwa mu bantu kandi agashyirirwaho gufasha abantu mu mubano wabo n’Imana […] Ntawiha ubwe bwite icyo cyubahiro, ahubwo gihabwa uwo Imana ibihamagariye, kimwe na Aroni.» (Abahebureyi 5,1.4) Aya ni amwe mu magambo akubiye mu isomo ryasomwe ku Cyumweru i Muhura ubwo hatangwaga Isakramentu ry’Ubusaserdoti kuri Diyakoni Emile Bienvenu HAKIZIMANA uvuka muri santarali Giti y’iyo paruwasi tumaze kuvuga; ni ku wa 19 Kanama 2012.
Ni umuhango wayobowe na Nyiricyubahiro Musenyeri Servilien NZAKAMWITA, Umushumba wa Diyosezi ya Byumba, mu Isengesho Rikuru guhera i saa yine z’igitondo. Ibi birori byari byitabiriwe n’Abihayimana b’ingeri zose, kimwe n’imbaga nyamwinshi y’abakristu baho, tutaretse n’abashyitsi bavuye hirya no hino. Erega ni mugihe, kubera ko hari hashize igihe nta musaserdoti kavukire ka Muhura wakiriye iyi ngabire ya Nyagasani ; dore ko baherukaga nyakwigendera Padiri Félicien RURANGANGABO watabarutse nyuma y’umwaka umwe gusa abuhawe, ni muri 2004, azize impanuka y’imodoka : « Imana imwakire mu bayo kandi imwiyereke iteka, aruhukire mu mahoro.» Baracyacyeneye impozamarira! Padiri Emile abaye ubuheta i Muhura mu gihe iyi paruwasi imaze imyaka 44 ivutse ; ni ibyishimo kubanyamuhura ! Abakristu-gatolika ba Muhura bagera ku 49.575 bari mu masantarali 9 : MUHURA, GASANGE, NGANGE, NYAGASOZI, BUGARURA, BULIMBI, MWENDO, SHYANDA na GITI. Ababikira ni 14, abasaserdoti ni 2. Abapadiri bayiyobora kuri ubu n’abapadiri b’Umuryango w’ABABARINABITE (Pères Barnabites): Mario-Marie FALCONI, Epaphrodite GAFARANGA na Pascal BYAMUNGU uyobora Ecole Secondaire de Muko.
Ijambo padiri Emile Bienvenu HAKIZIMANA yavuze ku munsi yahaweho ubupadiri rikubiye mu gushimira, n’ubwo hari ibyo agikeneye ku mbaga y’abemera atumweho. Koko ubusaserdoti ni ingabire ikomeye, yayindi ihabwa umugabo igasiba undi! Uguhimbarwa k’umusaserdoti mushya akenshi kugaragarira mu gushimira. Ni nako Emile Bienvenu yateruye asingiza kandi anashimira Imana yo Nyirububasha n’ubushobozi. Ni koko ishema rya muntu arikesha Uhoraho, kandi natwe twese ni uko; dore ko inzira ya muntu ari amayobera!
Mu gutangira ijambo yageneye ibirori bye, yasabye buri wese kwibuka, kuzirikana no gusabira nyakwigendera padiri Félicien RURANGANGABO watabarutse nyuma y’igihe kitarenze umwaka ahawe ubupadiri, kandi yari we mfura ya Muhura mubapadiri kavukire.
Yakomeje gushimira ababyeyi be, abapadiri n’inshuti bamubaye hafi mu rugendo rumugejeje ku bupadiri, by’umwihariko Nyiricyubahiro Musenyeri Servilien NZAKAMWITA. Yatekereje ku ngabire y’ubusaserdoti ahawe, maze abwira imbaga y’abari mu birori bye ijambo rirambuye kandi rikubiyemo ubutumwa bwihariye; ni muri aya magambo akurikira: « Bavandimwe, iri sakramentu mpawe ni ingabire ihabwa umugabo igasiba undi (nk’uko umwepiskopi wacu akunda kubivuga), ni impano y’ikirenga! Ubusanzwe ntiyakagombye guhabwa umuntu n’ubumuntu bwe! Uzi guhamagara Yezu akaza, icyari umugati na divayi bigahinduka Umubiri n’Amaraso bya Yezu; umurimo n’Abamalayika batashobora! Uzi kuba ikiraro gihuza Imana n’abantu? Uzi kuba umuyoboro w’ingabire z’Imana ku bantu? Uzi kuba umuyakigega w’Imana! Ubwo se ibyo byashingwa umuntu? Ubu ndinde Nyagasani Uhoraho ngo ube ungiriye iki cyizere?
Koko Dawe ni ko wabyishakiye! Bavandimwe, aya mabanga tuyatwaye mu tweso tumeneka ubusa! Nimunsabire kuba umushumba utarumanza izo ashinzwe, munsabire kuba umusaserdoti mwiza wizihiye Imana n’abantu. Mudufashe kubafasha kwamurura ibyonnyi byibasiye abatorewe uyu murimo w’ikirenga. Shitani azi amayeri menshi : hari igihe iza yihinduye umuntu, maze abo dutumwaho, aho kutubera isoko y’ibyishimo, bakatubera ibuye ry’urutsitariro. Mudufashe gushishoza no kureba kure kugira ngo tubahe ibyo twemerewe kubaha, tubime ibyo tutemerewe kubaha! Mudufashe gukomera k’ubupadiri bwacu no kuburwanaho. Mwidufasha kwandagara, nimudufashe kwirundarunda; kuko iyo twandagaye ni igisebo kuri twese abakristu! Ese waseka umubyeyi wawe ubonye yambaye ubusa? Kugenza gutyo ni ubusazi, ndetse ntaho bitandukaniye no kurira igiti, ukicara ku ishami ryacyo hanyuma ugatangira kuritema unaririho! Nimudusabire natwe turabasabira. » Yasoje ashimira abitabiriye ibirori kandi abasaba isengesho mu butumwa bushya butoroshye atangiye; ari nako yitura Imana ati: « Nyakira Nyagasani, ndakwiyeguriye wese ubuzima bwanjye bwose mbushyize mu maboko yawe, ngusabye kumba hafi! »
Padiri Emile Bienvenu ni uwa karindwi uhawe ubupadiri muri uyu mwaka muri Diyosezi ya Byumba, akaba ari nawe ushoje icyiciro. Ni imwe mu mbuto Kiliziya gatolika mu Rwanda ndetse no ku isi yose isaruye ! Turasabwa twese gufasha abo basaserdoti uko ari barindwi binjiye mu rwuri rwa Nyagasani muri Diyosezi ya Byumba, kimwe n’ab’ahandi ku isi yose. Umusaserdoti ni impano ikomeye ku bantu ; ni Yezu ubwe wegereye abemera bose, ndetse n’abagihuzagurika mu kwemera. Padiri mukuru Mario FALCONI, wasazwe n’ibyishimo byo kubona umwe mu bana yigishije ahawe ubupadiri, asanga Yezu Kristu agomba gukuzwa iteka ryose, agakuzwa no mubo yitoreye : « Abasaserdoti». Ni uwo munezero wamuteye gusingiza Imana mu ndirimbo, aho yifashishe “Magnificat.”
Mu gusoza, Umwepiskopi yishimiye umusaruro yabonye muri uyu mwaka, harimo n’ituro ry’Abanyamuhura yifuriza gusubuza ingobyi i mugongo. Ariko kandi arakangurira ababyeyi kubyara abana bakabarera neza banagamije kugira abo batura Imana ho ituro riyinogeye ; baba ababikira, abafurere cyangwa se abapadiri. Abwira abakristu ati nziko mukunda abasaserdoti kandi ko mubashaka, none rero nimubabyare mubature Imana. Aha yagize ati : « Imana yarabadabagije ibaha kubyara hungu na kobwa, namwe nimuyihe muri abo yabahaye ! » Yakanguriye urubyiruko gukomeza gutega amatwi ijwi ry’Imana ngo babashe kumva aho ibahamagara, by’umwihariko kuyibera abasaserdoti. Yewe, ntahwema guhamagarira abamaze gutera intabwe igera kuri Altari gukomera ku masezerano yabo bihatira gutanga urugero rwiza k’urubyiruko, ku buryo byabatera nabo inyota yo kwiyegurira Imana; byose bigamije kunogera Imana mu butungane no guharanira ubutagatifu. Yasoje atanga ubutumwa ku basaserdoti bashya ndetse n’abasanzwe ba Diyosezi ya Byumba. Abashya batumwe aha hakurikira : Augustin NZABONIMANA na Emile Bienvenu HAKIZIMANA (Petit Séminaire de Rwesero), Noël NGABONZIZA (Paruwasi Rukomo), Emile DUSENGUMUREMYI (Paruwasi Rwamiko), Cyprien HAVUGIMANA (Paruwasi Byumba), Théophile TWAGIRAYEZU (Paruwasi Nyagahanga), Wetaase Joseph BUKENYA (Paruwasi Mutete). Tubifurije ubutumwa bwiza bose, Nibagire impagarike n’ubugingo !
«Nzashimira Uhoraho igihe cyose, ibisingizo bye bizahora ubudahwema mu munwa wanjye. Ishema mfite ryose ndikesha Uhoraho, ab’intamenyekana nibabyumve maze bishime. » (Zaburi 33, 1)
Nyiricyubahiro Musenyeri yasoje ibirori aha abakristu umugisha wa gishumba!
Fratri Faustin SENZOGA, Byumba


text:
Itorero Glory to God Temple ryimitse abashumba bashya
Itorero Glory to God Temple (GGT) riherereye mu karere ka Kicukiro mu murenge wa Gatenga, ryimitse umushumba Sendahangarwa Gatarayiha Jean n’umufasha we Pasiteri Kayitesi Thacy nk’abashumba baryo ku wa 22 Ukuboza.
Mu ndahiro yarahijwe n’Intumwa Gitwaza Paul, Pasiteri Sendahangarwa yinjijwe mu rwego rushya. Indahiro imusaba kutaba ukomeye ahubwo akarangwa n’ubwiyoroshye akaba umugaragu w’abo ayobora.
Mu buhamya bwe umushumba Sendahangarwa avuga ko yavuye kure, akaba nawe yemeza ko yanze (...)
Itorero Glory to God Temple (GGT) riherereye mu karere ka Kicukiro mu murenge wa Gatenga, ryimitse umushumba Sendahangarwa Gatarayiha Jean n’umufasha we Pasiteri Kayitesi Thacy nk’abashumba baryo ku wa 22 Ukuboza.
Mu ndahiro yarahijwe n’Intumwa Gitwaza Paul, Pasiteri Sendahangarwa yinjijwe mu rwego rushya. Indahiro imusaba kutaba ukomeye ahubwo akarangwa n’ubwiyoroshye akaba umugaragu w’abo ayobora.
Mu buhamya bwe umushumba Sendahangarwa avuga ko yavuye kure, akaba nawe yemeza ko yanze kubatirizwa muri Piscine agasaba kubatirizwa mu kivu kuko yiyumvagamo ibyaha byinshi kandi ngo byinshi akaba yarabikoreye i Bukavu akaba yarifuzaga ko bisigarayo akaza ari mushya.
Pasiteri Kayitesi Thacy nawe yarahiye nk’umushumba wungirije mu itorero GGT, aho mu mpanuro yahawe n’Intumwa Gitwaza, yibukijwe kugira umutima woroshye kuko iyo umuntu ari umuyobozi wungirije, ashobora gutanga igitekerezo nticyemerwe n’uwo yungirije bityo asabwa kwihangana mu bihe nk’ibyo.
Abashumba bimitswe kandi basabwa gusoma no gusobanukirwa ibyanditswe ngo bagire akamero nk’aka Kirisitu, kugira ubugiraneza no kurinda ibyanditswe byera.
Mu muhango wo kumwimika, Pasiteri Sendahangarwa akaba yanagabiwe inka na Bishop Vuningoma Dieudonné wabaye inshuti y’uyu muryango wimitswe.
Ibi birori byitabiriwe n’abayobozi mu karere ka Kicukiro, ndetse n’Umuyobozi w’Umujyi wa Kigali, Fidel Ndayisaba.
Ndayisaba yasabye abitabiriye uyu muhango gushyigikira abashumba babo. Yongeraho kandi ko nka leta bashima uruhare rw’amatorero mu mibereho myiza y’abaturage.
Uyu muhango wo kwimika umushumba mushya n’umwungirije, wabaye n’umwanya mwiza wo gufungura ku mugaragaro, itorero Glory to God Temple ryashinzwe n’uyu muryango wahawe inkoni z’ubushumba.
Nk’uko byatangajwe n’umushumba mushya, ngo intego y’itorero ni ukuvuga ubutumwa bwa Yesu mu Rwanda no mu mahanga, gushyigikira imiryango y’ivugabutumwa isanzwe, gufasha leta mu iterambere binyuze mu kubaka amashuri atandukanye harimo n’ishuri rya bibiliya, no kubana n’andi matorero.
Itorero Glory to God Temple riherereye mu murenge wa Gatenga, akarere ka Kicukiro, mu mujyi wa Kigali, ryatangiye mu mwaka wa 2011 ubu rikaba rifite ishami mu karere ka Muhanga, no mu mujyi wa Kigali rwagati n’abakirisitu 500 aho rikorera hose.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Kuri uyu wa kabiri mu gitondo twumvise inkuru ibabaje kuri radio flash ijyanye n’amagambo mabi yavuzwe na Hon. Byabarumwanzi. Amagambo ababaje cyane ndetse akaba ari amagambo adakwiye kuvugwa n’umuntu ukorera Leta cyane intumwa ya rubanda kuko arimo agashinyaguro, kutemera Leta y’u Rwanda, FPR inkotayi no kutiyumva muri bagenzi be.
Gusa abo twari kumwe twumva iyo nkuru hari uwatubwiye ko niba ari Byabarumwanzi wabivuze bidatangaje kuko baca umugani mu Kinyarwanda burya ngo “izina ni ryo muntu”. Ubundi mu Kinyarwanda iyo havuzwe inkuru yifuriza inabi umuntu cyangwa umuryango runaka, abandi bantu runaka bagaye iyo nkuru mbi cyangwa bumva itari ngombwa ko ivugwa, baravuga bati “ byabara umwanzi”. Byabarumwanzi rero yavuze amagambo mabi yavugwa gusa n’umuntu ufite urwango mu mutima, wanga u Rwanda, FPR na bagenzi baba abakiriho ndetse n’abatuvuyemo.
Imyitwarire mibi, amagambo mabi ya Byabarumwanzi kuri Nyakwigendera Mucyo n’urupfu rwe.
Birababaje cyane kubona Byabarumwanzi yaramenyeshejwe urupfu rutunguranye rwa Senateri Mucyo akica amatwi, ntahagarike inama. Gusa ikibabaje cyane ni uko yageretseho amagambo mabi cyane akavuga ngo “urupfu rwa Senatri Mucyo ntirwahagarika inama kuko ngo Mucyo yari yarapfuye kera”. Ibi bintu byabara umwanzi koko, nta wundi wabivuga atari Byabarumwanzi.
Umuntu yakwibaza impamvu Byabarumwanzi avuga ko Senateri Mucyo yari yarapfuye kera kandi yaritabye Imana ari ku kazi, yaraje ku kazi yitwaye mu modoka. Wenda Byabarumwanzi yaba yarashakaga kuvuga ko Impanuka yo kugwa kuri escalier yahitanye Mucyo yabaye asanzwe hari indi ndwara afite ? Niba ari n’ibyo yashakaga kuvuga ndagirango mbwire Byabarumwanzi ko ari icyaha gikomeye kuko na Byabarumwanzi ubwe, ku myaka ye, ntabuze indwara afite, agendana, akorana akazi. Byabarumwanzi rero ubu uramutse upfuye ntwavuga ngo “yari warapfuye kera”.
Tugarutse kubyo umuco wa Kinyarwanda uteganya ndagirango menyeshe Byabarumwanzi ko hari amagambo umuntu atavugwa iyo umuntu atakaje ubuzima, iyo abantu bafite ikiriyo, iyo igihugu kiri mu cyunamo cyangwa mu bindi bihe bifitanye isano n’imihango y’urupfu cyangwa gushyingura abitabye imana.
Ariko ikintu kibabaje kurushaho ni ukuntu umuntu nka Byabarumwanzi adashobora kwitondera ibyavuga nibura ngo najya kubivuga abanze atekereze inshingano ze nk’intumwa ya Rubanda : Byabarumwanzi aba muri Komisiyo y’uburenganzira bwa muntu, Ubumwe bw’Abanyarwanda no kurwanya Jenoside. Byabarumwanzi aramutse atirengagije inshingano zijyanye n’iyi Komisiyo abamo ntiyavuga amagambo nkariya.
Kwica akazi, kuvangira bagenzi be, kwangisha abaturage ubutegetsi
Byabarumwanzi na bagenzi be bari muri Nyamagabe banasuye na Gereza baganiriza abafungwa biganjemo abakoze jenoside yakorewe abatutsi. Bamporiki yatanze ikiganiro abafungwa baranyurwa bamuha amashyi y’urufaya. Byabarumwanzi afashe ijambo abwira abafungwa ngo “ Jye sinkeneye ayo mashyi mwahaye Bamporiki”. Arakomeza aravuga ngo “Hon. Bamporiki, mujye mumuha amashyi jye sindi inkomamashyi nka Bamporiki”.
Aya ni amagambo mabi cyane muri politiki. Kubwira abafungwa ko adakeneye amashyi nk’ayari amaze guhabwa Bamporiki nyuma kubaganiriza bakanyurwa, bivuze ko Byabarumwanzi yagiye kuganiriza abafungwa yumva atari ngombwa, yumva atari ngombwa kubaha ubutumwa bubafasha cyangwa bubanyura nubwo bafunze, ntiyari yiteguye kumvisha abafungwa akamaro ka gahunda y’ubutabera, guhana no guhanura abafungwa no kubagaragaza isano iyo gahunda ifitanye na Genoside yakorewe abatutsi n’ibindi.
Nkaho ibyo bitari bihagije, Byabarumwanzi yongeyeho ko Bamporiki ari inkomamashyi. Ubundi umuntu bamwita inkomamashyi iyo ari umuntu urangwa no guhakwa cyane kuri shebuja ku buryo burenze igipimo gikenewe. Aha umuntu yakwibaza icyo bitwaye Byabarumwanzi kuba Bamporiki ari inkomamashyi cyane cyane ko badasangiye ishyaka.
Tubishyize mu mvugo ya giturage twavuga ko Shebuja wa Bamporiki ari RPF Inkotanyi. Kugaya rero ko Bamporiki akomera amashyi RPF, ahakwa cyane kuri RPF bifite icyo bihishe kandi kibi. Kuko kuba Bamporiki yahakwa kuri RPF atari icyaha, cyangwa inenge kuburyo Byabarumwanzi yabigaya mu ruhame. Mu yandi magambo ikibazo Byabarumwanzi ntagifite k’ukoma amashyi (Bamporiki) ahubwo agifite k’uyakomerwa (RPF). Ibyo Byabarumwanzi yavuze bigaragaza ko ikigega ibitekerezo bye ubu ari ukurwanya RPF n’umurongo n’ibikorwa byabo.
Byabarumwanzi arongera ati sindi inkomamashyi nka Bamporiki. Bivuze ngo ibyo Byabarumwanzi yagezeho murwego rwa politiki ntawe abikesha, ntawabimugejejeho mbega ni a self made man muri politiki. Byabarumwanzi uribeshya cyane, iki gihugu ugikesha byinshi birimo n’ibirenze ubikwiriye.
Byabarumwanzi yakomeje avuga ko iby’iyi Leta atabizi ngo azi ibyo muri Leta ya Habyalimana. Intumwa ya rubanda ivuga ibi ubwo yaba yemera umurongo wa Leta iriho ? Ibi byabara umwanzi gusa ntawundi wabivuga akicaye mu ntebe yo guhagararira abanyarwanda.
Mu gusoza, Byabarumwanzi akwiye kumenya ko atari byiza gukurikiza amagambo mabi umuntu witabye Imana. Ntibyari ngombwa kuvuga ariya magambo Senateri Mucyo amaze kwitaba Imana cyane cyane yakurushaga agaciro n’ubugabo. Kwica akazi byo ukwiye kubibazwa naho kugaya abubaha bihagije ababayobora, buriya sibo uba ugaya ahubwo uba urwanya ababayobora.
Depite Byabarumwanzi Francois
Turasaba ko imyifatire ya Byabarumwanzi yayibazwa, akamburwa ubudahangarwa byaba ngombwa akayihanirwa.
Emmanuel-Kigali Umusomyi wa Rushyashya
Wowe uvuga urwango urashaka kuvuga iki. Ko abantu mukunda gushyigikira amafuti ninde wabimutumye !! Ibyo nibyo yari yagiye kwigisha abaturage !! Eeeh akarenze umunwa karushya ihamagara.
Rushyashya murayihora iki ? Ibinyamakuru byose byarayanditse kd abavuga ko akuze yize none se mugesera ntiyari Dr mu mategeko ; Munyeshyaka si Dr bose bize kandi baminuje bazi ubwinge ; ariko amakosa bakoze nanjye utarize sinayakora jye rero sinabitindaho nawe byamwanze munda dore ko iyo umuntu asaza aba umu conservateur. Simushinja ariko sinabitindaho byashoboka.
UMWANDITSI WA RUSHYASHYA MUCUGUZE IBYO YANDIKA KUKO YAHOZE MURI PL MUREBE NEZA NIBA HATIHISHE IKINDI INYUMA, HONORABLE FRANCOIS C'EST UN HOMME INTELLIGENT, SAGE QUI FAIT LA COMMUNICATION cad AZI NEZA IBYO YAVUGA NIBYO ATAVUGA , ARI MUBANTU BATAKWAGISHA ABATURAGE UBUTEGETSI , TWE ABATURAGE TURASABA KO MWAREBANA IBIBINTU IKIBYIHISHE INYUMA KANDI TWIZEYE LETA YACU NTI HUBUKA.
Birababaje kumva amagambo nk'aya, aho ikinyamakuru cyiha umuntu w'umuyobozi nka Byabarumwanzi Francois gishaka gusa kumuvutsa uburenganzira bwe.BYABARUMWANZI bigaragara ko mwari mumurwaye iminsi mbese hari harabuze imbarutso. Iyi mikorere ya Rushyashya ntaho itaniye n'iya Kangura kandi amaherezo muzasimbura NGEZE HASSAN mugihome. Ibihe biha ibindi nimushaka muvuge muziga kuko ntawe utabona icyo inyandiko nk'iyi ya RUSHYASHYA iba ihatse,uretse babandi bakuye ubwenge mu mutwe bakabushyira mu gifu. Banki mwazimaze muri kuziba mwaruciye murarumira,,abaturage inzara irabishe,murinumiye kubera ko muyabakamuramo mwamara guhaga mugacura amatiku ngo Byabarumwanzi.KUBONA IGIHUGU kirwaza Bwaki mu bagabo ,aho usanga umugabo w'imyaka 20 asigaye angana n,uw'imyaka 10 !? ;
Ntibyoroshye kumva ko umuntu nka Byabarumwanzi, ukuze bihagije nkaba nali nziko afite ubwenge burenze kuko yali mwalimu wacu kuli Université i Nyakinama, atwigisha SOC - communication sociale- , kandi ali umwe mu banyamakuru bake batarenze 2 we na Higiro JMV bize journalisme mu rwego rwa université , aza no kuba chef de service muli ORINFOR, atuyobora, ukuntu yavuga aliya magambo. N'umuturage usanzwe amenya amagambo yo kuvuga iyo abwiwe inkuru y'urupfu rw'umuntu azi bafite n'aho bahuriye mu kazi cyangwa mu buzima busanzwe. Only umurozi niwe wavuga amagambo ameze gutyo kandi n'umurozi sinzi niba yanegulira abazimu mu ndaro. Aliya magambo kuyabwira Bamporiki ni gukora allusion ku bayaboka ba RPF indirectly na RPF ubwayo nka system. Ibi byose mbivuze kubera ko ntumva ukuntu umuntu nkawe yagira" lapsus lingua" ngo urulimi rwanyereye akavuga kuliya.... akuzuye umutima gasesekara ku munwa. Ntacyo mpfa nawe kuko naramwemeraga mu bya Journalisme, aliko njye sinzi uko abantu bameze kuko koko n'umurengwe urasindisha. Mbere ya 1994 yali umurakare turabyemera tugereranyije n'ubwenge bwe kuko bamuhaga imyanya itali myiza ugereranyije na level ye. Aliko nabyo si absolute right. Umwanya mwiza limwe na limwe ni priviledge kuko haba hali n'abandi bawujyamo bagakora kandi bikagenda. Noneho agashyiraho no kugaya ikimuhatse. Yabishaka atabishaka ali kuli uwo mwanya kuko RPF itabyitambitse ngo imubuze kuwugeraho. Uzi kumva yakumva ibyo nshatse kuvuga aha ngaha. Ikindi kandi njye ndabona halimo no kuba igihararumbo, kuvuga amagambo nkayo uzi contexte socio-politique y'u Rwanda, rumaze kuva muli genocide ya 1994.
AHO UBWO NTIYIKOZEHO ! KUBERA IVUZIVUZI RYE ? GUSA NTIYAVUZE NEZA .
Reka murAmumeshyera. Ibyo bintu ntabyo yarota avuga
uyu ndabona Bamporiki amwirengeje da
Erega ubwo urubanza uraruciye rurarangiye !!!
Mu by,ukuri ntabwo ibi bikwiye umuntu uhagarariye 11millions z'abanyarda ufite ubudahangarwa.Mugihe umukuru w,umudugudu ukorera ubushake natwe abaturage twese dushima Leta Y.ubumwe n,umuryango FPR ubu rero koko ibi Bintu Byara umwanzi iso ntakwanga akwita nabi.arko aho kugirango azagoreke benshi niba ibya Leta ya Muzee Kagame ntabyo azi azi ibyo kwa Habyara bamuhe intebe akwiye,kuko U Rwanda ruyobowe na Muzehe Kagame ntabwo ari Habyara .byonyine kuvugira ku mubyeyi wacu Mucyo ibi ni ugushinyagurira uwitabye Imana icyaha Penal,umwanzuro ntanga uyu mugabo nahamagazwe nababishinzwe bamubwire ko intebe yahawe ariyo kwicara ho atari iyo guhagarara ho bityo ahindurirwe kuko igihe kirageze ngo intebe yahawe akayihagararaho kdi bidakwiye ayiveho ahagarare kuko nibyo yahisemo areke abafite gahunda n,imitekerereze mizima bicare bakorere abanyarwanda.
Yari yarapfuye cyera : Ntaho yari agihagaze, yari yarahahamutse,baramutsembatsembye bakamumaraho umuryango.
HARYA UWITWA MAGALI NAWE NTIYARI DEPITE NDETSE WA FPR ? NTAGO MPERUTSE AMAKURU YE !!!
Birebwe neza, harimo niba birimo ukuri. Ubundi yari inyangamugayo mu kazi ashinzwe.
Usoma iyi nkuru arahita abona neza urwango Hon Bamporiki yanga mugenzi we bari muri Komisiyo imwe. Bamporiki yerekanye ko ari gatumwa yitwara nk'utari umunyarwanda. Mushishoze
Ariko uwandika ibi koko ntaciraHon Byabarumwanzi urwa Pilato....ntihagire ubiha agaciro
ariko ikinyamakuru nkiki,ubukoko ntago kizazana ishyano mubanyarwanda ??? nzaba mbarirwa !! Guss kuba mwandika ibintu nkibi ntihagire ukoma,bihishe byihshi !! ese wowe mwanditsi wiyinkuru nkwibarize,iyo uvuga ngo abanyarwanda baragaya amagambo yavuzwe na Hon. Byabarumwanzi, ntuvuge nibura izina na1 ryuwagaye ayo magambo,ukavuga gusa ngo abo twarikumwe...ubwo ukuri kuri hehe ? icya2,wamaze deja kumushinja ngo yavuze amagambo !! Ayavuga waruhari ?? wamuciriye se urubanza cg hari urukiko rwamwemeje icyo cyaha ?? ariko mwagiye muba abanyamwuga mubyo mukora ????
Ngewe ndumva Byabarumwanzi ntabitekerezo bizima afite nk'intumwa ya rubanda kuko ndumva ari inyangarwanda discours yavuze akwiye kuzihanirwa kuko ntamu Depite wavuga nkibyo yavuze harimo gushinyagurira umuntu witangiye igihugu agapfa anacyitangira no gusebya umudepite mugenzi we imbere yabanyabyaha barimo nabakoze Genocide birababaje cyane rwose nkishyaka akomokamo rya PL rimufatire ibihano,Leta nayo ishake ukuntu yamuha kujya mw'itorero kuko ndumva ntabunyarwanda afite,Morakoze
Jye ndatangaye pe !gusa ntibinshimishije gusa ibuye ryagaragaye ntirikishe isuka, kandi ayo magambo ntakwiye umuntu ashaka impinduka nziza .
Ibyo mwanditse byose ni ibinyoma mumuhimbiye mubyukuri.numwana wigitambambuga ntiyavuga ayomagambo yose mugeretse kuri Byabarumwanzi François. Gusa muri Abahanga mugu tekinika.Imana izabibabaza muri jugement yanyuma.Courage rwose.
Niba koko ibyo byose. Byabarumwanzi yarabikoze kandi hakaba hari Proofs zabyo koko dutegereje kumva inteko ishinga amategeko byihuse cyane ifata umwanzuro kuri iyi myitwarire cyane cyane agasuzuguro yakoreye mugenzi we naho urwango rwo kwanga Mucyo no kwangisha ubuyobozi abagororwa akabihanirwa namategeko.
Umurundi Nahimana Thomas, ari guteka umutwe muri Amarika
Fatima-Portugal : Habaye umuhango wo gusezera kuri Kigeli V, ikimenyetso...
Guterana amagambo hagati ya Donald Trump n’Inzego z’Ubutasi bizagarukira he...
Nta gihamya yuko Uburaya buterwa n’ubukene
DONALD TRUMP Ashobora kuba atazi ikimuhatse n’ubwo agiye kuba Perezida...
18-01-2017br>
Uko Umwami Kigeli yameneshejwe nyuma yo kumanura ibendera ry’Ababiligi i...
17-01-2017br>
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...
17-01-2017br>
Amerika : DONALD TRUMP ashobora kugambanirwa n’Inzego z’Iperereza
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
14-01-2017br>
Press Conference : Intambara yongeye kurota hagati ya Donald Trump...
13-01-2017br>
Uko Kigeli bashakaga kumutabariza muri Portugal, n’ uko yazanywe mu Rwanda...
13-01-2017br>
Mugihe twiturije Abanyapolitiki n’Abaherwe barategura aho bazahungira
12-01-2017br>
Amahano : Umwami wimikiwe ishyanga


text:
jeu.
21
avril
2011
ISOMO RYA MBERE
Igitabo cy’Ibyakozwe n’Intumwa (Intu 3,11-26)
Umuntu w’ikirema Petero na Yohani bari bamaze gukiza, 11yanga kubavirira, bitangaza cyane rubanda rwose biruka babasanga ahitwa ku « Ibaraza rya Salomoni ». 12Petero abibonye ni ko kubwira rubanda ati « Bantu ba Israheli, ni iki gitumye mutangazwa n’ibimaze kuba ? Cyangwa se ni iki gitumye muduhanga amaso, nk’aho duhaye uyu muntu kugenda ku bw’ububasha bwacu cyangwa ku bw’ubutungane bwacu bwite ? 13Imana ya Abrahamu, ya Izaki na Yakobo, Imana y’abakurambere bacu yakujije umugaragu wayo Yezu mwebwe mwatanze, mukamwihakanira imbere ya Pilato kandi we yari yiyemeje kumurekura. 14Mwihakanye Umutagatifu n’Intungane, maze musaba ko babarekurira umwicanyi. 15Mwicishije Umugenga w’ubugingo, ariko Imana yamuzuye mu bapfuye, turi abagabo bo kubihamya. 16Kubera ko twiringiye izina rya Yezu, iryo zina ni ryo ryakomeje uyu muntu mubona kandi muzi; maze ukwemera gukomoka kuri Yezu kumusubiza ubuzima bwe bwose mu maso yanyu mwese. 17None rero bavandimwe, nzi yuko ibyo mwabikoze mubitewe n’ubujiji kimwe n’abatware banyu. 18Nyamara Imana yujuje ityo ibyo yari yaravugishije Abahanuzi bose mbere y’uko biba, ko Kristu yagombaga kubabara. 19Nimwisubireho rero kandi mugarukire Imana, kugira ngo ibyaha byanyu bihanagurwe ; 20bityo hazabeho ibihe by’ihumure muhawe na Nyagasani, ubwo azaboherereza Kristu wabagenewe, ari we Yezu, 21Uwo ijuru rigomba kwakira kuzageza ku bihe by’ivugururwa ry’ibintu byose : ngibyo ibyo Imana yavugishije Abahanuzi bayo batagatifu bo mu bihe bya kera. 22Koko Musa yaravuze ati ‘Nyagasani Imana azababonera mu bavandimwe banyu Umuhanuzi umeze nkanjye ; muzamwumvire mu byo azababwira byose. 23Umuntu wese utazumvira uwo Muhanuzi, azacibwa mu muryango wayo.’ 24Kandi n’Abahanuzi bose, uhereye kuri Samweli no ku bamusimbuye, bavuze iby’iyi minsi turimo. 25Ni mwebwe abaragwa b’Abahanuzi, n’ab’Isezerano Imana yagiranye n’abasekuruza bacu igihe ibwiye Abrahamu iti ‘Imiryango yose y’isi izaherwa umugisha mu rubyaro rwawe.’ 26Ni mwebwe mbere na mbere lmana yahingukirije Umugaragu wayo, iramuboherereza kugira ngo abazanire umugisha ; bityo buri muntu muri mwe abone kuzinukwa ibibi yakoraga. »
ZABURI (Zab 8, 4-5, 6-7, 8-9)
Inyik/ Uhoraho, Mutegetsi wacu,
mbega ngo izina ryawe riramamara ku isi hose !
Cyangwa : Alleluya.
Iyo nitegereje ijuru ryaremwe n’ibiganza byawe,
Nkareba ukwezi n’inyenyeri wahatendetse,
ndibaza nti «Umuntu ni iki kugira ngo ube wamwibuka ?
Mwene muntu ni iki kugira ngo ube wamwitaho ?»
Rwose habuzeho gato ngo umunganye n’imana;
umutamiriza ikamba ry’ikuzo n’uburanga,
umugira umwami w’ibyo waremye,
umwegurira byose ngo abitegeke :
Amatungo yose, amaremare n’amagufi,
ndetse n’inyamaswa zo mu gasozi,
inyoni zo mu kirere n’amafi yo mu nyanja,
hamwe n’ibyogoga mu mazi byose.
IBANGONDIRIMBO RIBANZIRIZA IVANJILI (Zab 118 (117), 24)
Alleluya Alleluya.
Nguyu umunsi Uhoraho yigeneye:
nutubere umunsi w’ibirori n’ibyishimo.
Alleluya.
IVANJILI
+ Luka (Lk 24, 35-48)
Abigishwa bari bavuye Emawusi, batekerereza ba Cumi n’umwe na bagenzi babo bandi, 35uko byagenze mu nzira n’uburyo bamumenye amanyura umugati. 36Igihe bakivuga ibyo, Yezu ubwe aba nguyu ahagaze hagati yabo, arababwira ati «Nimugire amahoro.» 37Barakangarana, bashya ubwoba, bakeka ko babonye umuzimu. 38Nuko arababwira ati « Ubwo bwoba bwose mufite ni ubw’iki? Kandi mutewe n’iki gushidikanya mu mitima yanyu ? 39Nimurebe ibiganza n’ibirenge byanjye : ni jyewe ubwanjye. Nimunkoreho maze mumenye ko umuzimu atagira umubiri, cyangwa amagufwa nk’uko muruzi mbifite. » 40Avuga ibyo abereka ibiganza n’ibirenge bye. 41Uko bakamazwe n’ibyishimo ntibanyurwa, baba abo gutangara gusa ; noneho arababwira ati « Hari icyo kurya mufite hano ?» 42Bamuhereza igice cy’ifi yokeje ; 43aracyakira akirira imbere yabo. 44Nuko arababwira ati « Ibyo ni byo nababwiraga nkiri kumwe namwe nti ‘Ni ngombwa ko huzuzwa ibinyerekeyeho byose byanditswe mu mategeko ya Musa, mu bitabo by’Abahanuzi no muri Zaburi.’» 45Aherako ahugura ubwenge bwabo ngo bajye bumva Ibyanditswe. 46Maze arababwira ati « Handitswe ko Kristu agomba kubabara, maze ku munsi wa gatatu akazuka mu bapfuye, 47kandi ko uhereye i Yeruzalemu, abantu bo mu mahanga yose bagomba kwigishwa mu izina rye, ibyerekeye ukwisubiraho n’ibabarirwa ry’ibyaha. 48Ibyo ni mwe bagabo bashinzwe kubihamya.»


text:
jeu.
18
oct.
2012
ISOMO RYA MBERE
Isomo ryo mu gitabo cy'Ubuhanga (Buh 7, 7-11)
7Nasabye ubushishozi ndabuhabwa; ndambaza maze umwuka w'Ubuhanga unzamo. 8Ni bwo nahisemo mbugurana inkoni n'intebe bya cyami, nsanga ubukungu nta cyo bumaze, ubugereranyije n'Ubuhanga. 9Siniruhije mbugereranya n'ibuye ry'agaciro, kuko zahabu y'isi yose ari nk'umusenyi ungana urwara, naho feza ikaba nk'icyondo uyigereranyije na bwo.10Nabukunze kuruta ubuzima n'ubwiza bw'umubiri, kandi nabuhisemo bundutira urumuri, kuko icyezezi cyabwo kitagabanuka. 11Ariko kubana na bwo byanzaniye ibyiza byose icyarimwe, bwari bucigatiye mu biganza ubukungu hutagira Ingano.
ZABURI (Zab 90 (89), 12-13, 14-15, 16-17)
Inyik/ Nyagasani, utugwirize ineza yawe kugira ngo duhimbarwe.
Utwumvishe ko iminsi yacu ibaze,
bityo tuzagire umutima ushishoza.
Uhoraho, tugarukire! Uzaturakarira na ryari?
Babarira abagaragu bawe.
Utugwirize ineza yawe kuva mu gitondo,
kugira ngo duhimbarwe iminsi yose y'ubugingo bwacu.
Udushimishe mu minsi ingana n'iyo waduhannyemo,
n'imyaka ingana n'iyo twababayemo !
Ibikorwa byawe nibigaragarire abagaragu bawe,
n'ubuhangare bwawe bwiyereke abana babo !
Nyagasani Mana yacu, utugaragarize ubugwaneza bwawe,
ukomeze imirimo y'amaboko yacu,
kandi uyihe kugira akamaro karambye!
ISOMO RYA KABIRI
Isomo ryo mu Ibaruwa yandikiwe Abahebureyi (Heb 4, 12-13)
Bavandimwe, 12koko Ijambo ry'Imana ni irinyabuzima, ni irinyabushobozi kandi riratyaye kurusha inkota y'amugi abiri. Riracengera kugeza aho umutima n'ubwenge bitandukanira, hagati y'ingingo n'imisokoro; rigasobanura ibyifuzo n'ibitekerezo byihishe muri muntu. 13Nta kiremwa na kimwe kiribera intaboneka, ahubwo byose biratamuruye kandi biritaragaje mu maso y'Uwo tuzagomba kumurikira ibyacu.
IBANGONDIRIMBO RIBANZIRIZA IVANJILI (Mt5,3)
Alleluya Alleluya.
Hahirwa abakene ku mutima, kuko Ingoma iijuru ari iyabo.
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk 10, 17-30)
Muri icyo gihe, 17Yezu agihaguruka umuntu aza yiruka amupfukama imbere, aramubaza ati «Mwigisha mwiza, nkore iki kugira ngo nzabone ubugingo bw'iteka ho umurage?» 18Yezu aramubwira ati «Kuki unyita mwiza? Nta mwiza ubaho, keretse Imana yonyine. 19Uzi amategeko: ntuzice, ntuzasambane, ntuzibe, ntuzahamye ibinyoma, ntuzagirire abandi nabi, urajye wubaha so na nyoko.» 20Uwo muntu aramusubiza ati «Mwigisha, ibyo byose nabikurikije kuva mu buto bwanjye.» 21Yezu aramwitegereza yumva amukunze; aramubwira ati «Ubuze ikintu kimwe gusa: genda ugurishe ibyo utunze ubihe abakene, uzagira ubukire mu ijuru, hanyuma uze unkurikire.» 22We ariko abyumvise arasuherwa, agenda ababaye kuko yari atunze ibintu byinshi.
23Nuko Yezu araranganya amaso, abwira abigishwa be ati «Mbega ukuntu kuzinjira mu Ngoma y'Imana biruhije ku bakungu!» 24Abigishwa batangazwa n'ayo magambo; Yezu ariko abibasubiriramo ati «Bana banjye, mbega ukuntu biruhije kwinjira mu Ngoma y’Imana. 25Byoroheye ingamiya guca mu mwenge w'urushinge, kurusha uko byoroheye umukungu kwinjira mu Ngoma iImana!» 26Abigishwa barushaho gutangara barabazanya bati «Ubwo se ni nde ushobora kurokoka?» 27Yezu arabitegereza maze arababwira ati «Ku bantu ntibishoboka, ariko ku Mana birashoboka kuko nta kinanira Imana.»
28Nuko Petero araterura, aramubwira ati «Dore twebwe twasize byose turagukurikira.» 29Yezu arasubiza ati «Ndababwira ukuri, nta we uzaba yarasize urugo, cyangwa abavandimwe be, cyangwa bashiki be, cyangwa nyina, cyangwa se, cyangwa abana, cyangwa isambu ye ari jye abigirira n'Inkuru Nziza, 30ngo abure kwiturwa karijana muri iki gihe, ari amazu, ari abavandimwe, ari na bashiki be, na ba nyina, n'abana n'amasambu, ariko n'ibitotezo bitabuze, kandi no mu gihe kizaza akaziturwa ubugingo bw'iteka.»


text:
mar.
24
déc.
2013
Bavandimwe,
Noheli ni umunsi w’ibyishimo. Umwana yavutse iwacu. Twifatanye n’abamalayika turirimba ikuzo rye, n’Umubyeyi we Bikira Mariya, watubyariye Yezu ku buryo bw’igitangaza, hamwe na Yozefu Mutagatifu umugabo we udahinyuka,twisunge ba bashumba n’ubushyo bw’intama zabo bwari buhagarariye ubushyo bw’abakristu ari bwo twe Kiliziya ya none, mbese twisunge ibiremwa byose ; ari ya ndogobe, inka, inyenyeri n’ikirugu ubwacyo, byaje kwitabira iyo nkuru nziza yo kuvuka k’Umwana w’Imana.
Uwo mwana uryamye mu kavure nk’ umukene ni umuherwe kuko ni Ijambo Imana Data yaremesheje ibintu byose. Yigize muto nyamara niwe mukuru, baramukikira nk’umwana wese umaze kuvuka, ariko ni Imana Rugira byose kuko mu ijuru ntwe bahwanyije ubukuru. Ari mu twahi dusuzuguritse ariko nyamara abamalayika mu ijuru barimo kumusingiza.Kuva imyaka amagana n’amagana inyoko muntu yari imutegerejeho ubucunguzi, ariko abaheranywe n’ibitotsi ntibamumenya.
Uwo uje kwigira umuntu nka twe ni umwana w’Imana mbere y’uko aba uwa Bikira Mariya. None ho uyu munsi wa Noheli ukaba uwo gutagatifuza ivuka ry’ubugingo, ivuka ry’urumuri hano mu nsi, ku isi, ni ukwakira ingabire zivuye mu ijuru ; yavutse isi ikiri mu ijoro, maze ahinda umwijima, icyaha n’urupfu. Natwe atuzaniye ukuvuka gushyashya, ukuvuka mu buzima buvuguruye, atuzaniye ibyishimo by’uko tuzabaho iteka.
Twaretse umwijima kugira ngo tube abana b’urumuri, nitugendane rero ibyishimo bikwiye umukristu. Ibyo byishimo kandi tubikwize aho turi, aho tuba , mu byo dukora, kuko ibyishimo urugo rwavukishije umwana rugira, nibyo byasabye isi kuri uyu munsi mukuru wa Noheli ya 2013. Imana yiyerekaniye mu bumuntu bwa Yezu. Nyagasani yashatse kurimbura icyaha n’urupfu, ariyizira ubwe ngo aducungure. Nawe mu nyabyaha nezerwa kuko imbabazi zakwizaniye. Mupagani komera, wahamagariwe kubaho, ni koko rero Yezu wavutse aje kuzamura kamere-muntu ayihuze n’umuremyi wayo.
Nawe mukristu menya uwo uri we,umenye ko kuva uyu munsi ugize uruhare kuri kamere-Mana, uramenye ntuzongere kugwa muri wa mwnda wo hambere ubitewe no kwifata nabi kwawe, uribuke umubiri ubereye urugingo uwo ari wo, wibuke n’uwubereye umutwe uwo ari we, urazirikane ko wacunguwe ukavanwa mu mwijima, ugahabwa urumuri ruzakugeza mu ngoma y’Imana.
Iyo dutagatifuza umunsi Mukuru nk’uyu wa Noheli, ntituba twibuka ibyabaye kera gusa, ahubwo icyo gikorwa karundura, gikomeye korongera kikaba kizima muri twe, kandi kikatuzanira ibyiza by’iryo vuka. Kinatwongeramo ubuzima bw’ukuri bw’abana b’Imana Ngaho rero tujye tuberwa no kwishimira ko Noheli ije, kuko twagizwe abana b’Imana, tujye kandi turushaho kuba abana b’Imana uko Noheli itashye.
Padiri Viateur SAFARI


text:
KARONGI: Noheli yagenze neza kubera imbaraga zashyizwe mu mutekano – DPC Karongi
Ubuyobozi bwa Polisi y’Igihugu mu karere ka Karongi buratangaza ko Noheli yagenze neza mu karere ka Karongi hose kubera imbaraga zashyizwe mu kubungabunga umutekano.
Umuyobozi wa Polisi y’Igihugu mu Karere ka Karongi DPC Ruhorahoza Gilbert yatadungarije ko iminsi mikuru ya Noheli yagenze neza muri rusange mu mirenge yose, kubera ubufatanye bwa Polisi, Ingabo n’abashinzwe amarondo mu midugudu.
DPC Ruhorahoza aragira ati: “Tumaze ibyumweru bibili dukangurira abaturage kugira uruhare mu kwicungira umutekano bashyira imbaraga mu marondo, na Police ifatanyije n’Ingabo twakomeje akazi kacu uko bisanzwe. Mbere y’iminsi mikuru twakoze umukwabu wo gusaka mu mirenge ikunze kuvugwamo urugomo n’abajura bamena inzugi z’abaturage, abo twafashe twabashyize hamwe turabigisha tubumvisha ko bagomba kureka ibikorwa bibi kandi barimo baragenda bumva kuko n’ubu turacyabigisha.
Usibye ku ruhande rw’umutekano, abaturage nabo baremeza ko Noheli yagenze neza mu ngo, n’ubwo hari abavuga ko umunsi wa Noheli wari ukonje muri Karongi. Ibi biremezwa n’umwe mu bakotwara abantu muri tagisi voiture uzwi ku izina rya Selemani: Muri rusange umunsi wagenze neza gusa wabonaga hakonje.
Muri Alpha Super Market nabo bavuga ko Noheli yagenze neza haba mbere na nyuma yayo, gusa ibyashara ngo ntago byabaye byinshi nko mu minsi isanzwe: Ngereranyije n’iminsi yashize ejo nabonye Noheli hano mu mujyi wa Karongi itarizihijwe cyane, mu bihe bishize wasangaga mu mujyi huzuye abantu baje guhaha ariko ejo wabonaga hano mu mujyi hakonje. Amaduka menshi yari afunze, twebwe twabashije gukingura ariko byageze sakenda turafunga. Mu rwego rw’umutekano naho nta kibazo cyabayeho kuko abantu baridagaduye buracya.
Umwana w’umunyeshuli uri mu biruhuko we aragira ati: Mu rugo byari chaud chaud (hari hashyushye) twarariye turanywa ndetse turanabyina.
Abizihije Noheli mu ngo, bo ngo byari ibyishimo bisesuye n’ubwo imvura yaguye. Uwitwa Rose ukora muri Virunga Money Transfer ati: Noheli yagenze neza ariko mu mugi hari hakonje, abantu ari bakeya imvura yanaguye, ariko mu rugo byagenze neza, twarariye twaranyweye turishima umutekano nawo wari wifashe neza.
Amaduka yakinguye, kandi abakiliya bazaga bisanzwe, sosiyete zitwara abantu nazo (Impala na Capital) zakoze bisanzwe zibona n’abagenzi baringaniye, cyane cyane ko hari abatahukaga bava hirya no hino mu gihugu aho bari bagiye kwifatanya n’inshuti n’abavandimwe kwizihiza noheli ariko bagaruka mu kazi bukeye.


text:
Usubije amaso inyuma mu myaka yatambutse abakobwa n’abagore bagiye badahabwa agaciro mu itorero ndetse n’ubu hari amatorero n’ amadini amwe n’amwe adaha umwanya ufatika igitsina gore. Ariko se koko niko byari bikwiye?
Iyo usomye igitabo cya Abefeso 5:22 ndetse ni Imigani 31:10-12, iyo mirongo igaragaza uko umugore akwiye kwitwara ku mugabo we, ikibazo nuko bifatwa ko ari ihame ko batemerera umugore kugira umwanya ukwiye mu itorero cyangwa se mu idini. Ibyo bishobora gutuma umuntu yibaza niba ibindi byanditswe byose ari iby’abagabo gusa cyangwa umugore adakwiye kubigiraho uburenganzira.
Iki nicyo gihe itorero rikeneye abakobwa n’abagore b’intwari bakwiye gukora nka Debora n’abandi bagore bavugwa muri Bibiliya kuba barakoze ibintu bikomeye by’ubutwari.
Impamvu bakwiye gukora mu itorero nuko hakenewe ubwuzuzanye n’abagabo kugira ngo abagabo n’abagore babashe kubaka itorero rimwe kuko Bibiliya idashingiye ku bagabo gusa ahubwo ari y’abana b’Imana bose. Ubuhanga bw’Imana buratangaje,iyo urebye umugore n’umugabo ushobora kugira ngo baratandukanye nyamara aho batandukaniye ni hamwe gusa: uko Imana yabahaye imiterere naho ahandi hose bose ni bamwe kuko bari mu ishusho y’Imana.
Niba uri Umukristo,bisobanuye ko utarobanura ku butoni cyangwa irindi vangura iryo ari ryo ryose kuko Imana na yo itarobanura.
Ni koko turi ingingo zitandukanye ariko twese tugize umubiri umwe wa Kristo Yesu kandi muri we nta mugabo cyangwa umugore ahubwo twese turi umwe muri we, ni cyo gituma dukwiriye gukorera hamwe kugira ngo turusheho kubaka ubwami bw’Imana.


text:
Burera: Abayobozi b’imidugudu baributswe mu iterambere
Abayobozi b’imidugudu bo mu karere ka Burera barishimira ko nabo bagiye kujya bagezwaho ibikorwa by’iterambere nkuko bigenda ku bandi baturage.
Aba bayobozi batangaza ibi mu gihe ubuyobozi bw’akarere ka Burera busaba ko mu gihe mu murenge runaka hageze igikorwa cy’iterambere bajya bahera ku bayobozi b’imidugudu mu gihe babona babikwiye mu rwego rwo gutuma nabo bava mu bukene.
Imirenge itandukanye yo mu karere ka Burera igenda igezwamo ibikorwa by’iterambere bitandukanye birimo VUP (Vision 2020 Umurenge Progame), amazi meza n’amashanyarazi kubakira abatishoboye n’ibindi.
Nubwo ibi bikorwa bigera ku baturage cyane cyane abatishoboye, usanga bitagera ku bayobozi b’imidugudu kandi nabo bamwe muri bo baba babikeneye kuko batishoboye.
Aha niho umuyobozi w’akarere ka Burera, Semagare Samuel, ahera avuga ko byaba ari ikibazo mu gihe umuyobozi w’umudugudu yaba atoroye inka nta n’ubushobozi afite bwo kuyigura ariko bazana Girinka mu mudugudu ayobora ntibamuhereho.
Agira ati “Amazi meza agomba kuyabonaho, siko bimeze se…niba atagira akazi, hakaba hari VUP yaje ahongaho, harya abaye gapita (ayobora abakora VUP) ikibazo ni ikihe! Ko n’ubundi ayobora se, abamugiriye icyizere abayoboye no mu kazi hari ikibazo kirimo…ntabwo ari ukwiba, si ugutonesha!â€
Mu nteko y’abaturage y’akarere ka Burera yabaye tariki 10 Nzeli 2015, Sembagare yavuze ko abayobozi b’imidugudu bakora akazi gakomeye mu gushishikarizza abaturage gushyira mu bikorwa gahunda za Leta. Ngo ni ngombwa ko nabo bagezwaho iterambere nk’uko n’abandi baturage basanzwe barigezwaho.
Abayobozi b’imidugudugu bagaragaje ibyishimo nyuma yo kumva iyo nkuru. Nzabakira Celestin yabwiye Kigali Today ati “Biriya twabyakiriye neza cyane! Urabona nka mbere bigize kuzana inka, bavuga ko umuyobozi w’umudugudu atagomba kuyifata mbere y’umuturage!â€
Sembagare yibutsa ko Leta y’u Rwanda isaba abayobozi kuba icyitegererezo mu bo bayobora. Kugira abayobozi b’abakene ngo byaba ari ikibazo kuko aho kugeza serivisi nziza ku baturage ahubwo ngo bajya batekinika gusa bityo abaturage ntibagere ku iterambere.


text:
sam.
29
oct.
2011
ISOMO RYA MBERE
Ibaruwa Mutagatifu Pawulo Intumwa yandikiye Abanyaroma(Rom 11, 29-36)
Bavandimwe, 29igihe Imana imaze gutanga no gutora ntiyisubiraho. 30Nk’uko namwe kera mutumviraga, none ubu ngubu mukaba mwaragiriwe impuhwe ku mpamvu y’ukutumvira kw’Abayisraheli, 31bityo na bo ubu ngubu banze kumvira kugira ngo mugirirwe impuhwe, mu gihe cyabo na bo bazazigirirwe. 32Imana yakoranirije abantu bose mu bwigomeke, kugira ngo bose hamwe ibagirire imbabazi. 33Mbega ukuntu ubukungu n’ubuhanga n’ubwenge by’Imana birengeje urugero ! Mbega ukuntu imigambi yayo ari inshoberabantu, n’inzira zayo zikaba urujijo ! 34«Koko rero, ni nde wamenye igitekerezo cya Nyagasani, cyangwa ni nde wamubereye umujyanama, 35cyangwa se wabanje kugira icyo amuha ngo azagombe kumwitura ? » 36Ko byose bikomoka kuri We, bikabeshwaho na We, bikaberaho We. Nahabwe ikuzo iteka ryose ! Amen.
ZABURI (Zab 69 (68), 30-31, 33-34, 36.37b)
Inyik/ Mana yanjye, wowe Nyir’ubuntu budashira,
undengere kuko ari wowe nkesha agakiza.
Jyewe w’ingorwa n’umubabare,
ubuvunyi bwawe Mana, buranyunamure!
Ubwo nzaririmbe izina ryawe,
kandi ndyamamaze mu bisingizo.
Abiyoroshya nibabibona bazishima bati
« Mwebwe abashakashaka Imana, murakagwira !»
Kuko Uhoraho yumva abatishoboye,
ntatererane abe bari ku ngoyi.
Kuko Imana izarokora Siyoni,
ikazasana imigi ya Yuda,
bakahasubirana, bakahatunga :
maze abakunda izina ryayo bakahatunga.
IBANGONDIRIMBO RIBANZIRIZA IVANJILI (Zab 113 (112), 5.7-8)
Alleluya Alleluya.
Ni nde wamera nk’Uhoraho Imana yacu ?
Ahagurutsa indushyi mu mukungugu,
kugira ngo ayicaze hamwe n’abakomeye.
Alleluya.
IVANJILI
+ Luka (Lk 14, 12-14)
Muri icyo gihe, Yezu yinjira mu nzu y’umwe mu Bafarizayi b’abanyacyubahiro kuhafungurira. 12Abwira uwamutumiye ati «Nugira abo utumira ku meza, haba ku manywa cyangwa nimugoroba, ntugatumire incuti zawe cyangwa abavandimwe n’abo mufitanye isano, cyangwa abakize muturanye, kugira ngo na bo batazavaho bagutumira bakakwitura. 13Ahubwo nugira abo utumira, ujye urarika abakene, ibirema, abacumbagira n’impumyi. 14Ubwo ni bwo uzaba uhirwa kuko bo badafite ibyo bakwitura, maze ibyo uzabyiturwe ku munsi w’izuka ry’intungane.»


text:
Abaroma 8
Imibereho mishya yabari muri Kristo Yesu
1.Nuko rero noneho abari muri Kristo Yesu nta teka bazacirwaho, 2.kuko itegeko ryUmwuka wubugingo bwo muri Kristo Yesu ryambatuye ububata bwitegeko ryibyaha nurupfu, 3.kuko ibyo amategeko yananiwe gukora ku bwintege nke za kamere yacu, Imana yabishohoje ubwo yatumaga Umwana wayo afite ishusho ya kamere yibyaha kuba igitambo cyibyaha, icira ibyaha bya kamere ho iteka, 4.kugira ngo gukiranuka kwamategeko gusohozwe muri twe, abadakurikiza ibya kamere yumubiri, ahubwo bakurikiza ibyUmwuka. 5.Abakurikiza ibya kamere yumubiri bita ku byumubiri, naho abakurikiza ibyUmwuka bakita ku byUmwuka. 6.Umutima wa kamere utera urupfu, ariko umutima wUmwuka uzana ubugingo namahoro, 7.kuko umutima wa kamere ari umwanzi wImana, kuko utumvira amategeko yImana, ndetse ntushobora kuyumvira. 8.Erega burya abari mu butware bwa kamere ntibashobora kunezeza Imana! 9.Ariko mwebwe ntimuri aba kamere, ahubwo muri abUmwuka niba Umwuka wImana aba muri mwe. Ariko umuntu wese utagira Umwuka wa Kristo ntaba ari uwe. 10.Niba Kristo aba muri mwe, nubwo umubiri uba upfuye uzize ibyaha, umwuka uba uri muzima ku bwo gukiranuka. 11.Ariko niba Umwuka wIyazuye Yesu aba muri mwe, Iyazuye Kristo Yesu izazura nimibiri yanyu ipfa ku bwUmwuka wayo uba muri mwe. 12.Nuko rero bene Data, turi mu mwenda ariko si uwa kamere yimibiri yacu ngo dukurikize ibyayo, 13.kuko niba mukurikiza ibya kamere yumubiri muzapfa, ariko nimwicisha Umwuka ingeso za kamere muzarama. 14.Abayoborwa nUmwuka wImana bose ni bo bana bImana, 15.kuko mutahawe umwuka wububata ubasubiza mu bwoba, ahubwo mwahawe umwuka ubahindura abana bImana, udutakisha uti Aba, Data! 16.Umwuka wImana ubwe ahamanya numwuka wacu yuko turi abana bImana, 17.kandi ubwo turi abana bayo turi nabaragwa, ndetse turi abaragwa bImana, turi abaraganwana Kristo niba tubabarana na we ngo duhanwe ubwiza na we. 18.Mbonye yuko imibabaro yiki gihe idakwiriye kugereranywa nubwiza tuzahishurirwa, 19.kuko ndetse nibyaremwe byose bitegerezanya amatsiko guhishurwa kwabana bImana, 20.kuko ibyaremwe byashyizwe mu bubata bwibitagira umumaro. Icyakora si ku bwubushake bwabyo ahubwo ni ku bwubushake bwUwabubishyizemo, 21.yiringira yuko na byo bizabaturwa kuri ubwo bubata bwo kubora, bikinjira mu mudendezo wubwiza bwabana bImana. 22.Tuzi yuko ibyaremwe byose binihira hamwe bikaramukirwa hamwe kugeza ubu, 23.ariko si byo bisa, ahubwo natwe abafite umuganura wUmwuka, natwe tunihira mu mitima yacu dutegereza guhindurwa abana bImana, ari ko gucungurwa kwimibiri yacu, 24.kuko twakijijwe dufite ibyiringiro. Ariko rero ibyo umuntu yiringira iyo byabonetse, ntibiba bikiri ibyiringiro. Ni nde se wakwiringira kuzabona icyo amaze kubona? 25.Nyamara twebwe ubwo twiringira ibyo tutabonye, tubitegereza twihangana. 26.Uko ni ko nUmwuka adufasha mu ntege nke zacu kuko tutazi uko dukwiriye gusenga, ariko Umwuka ubwe ni we udusabira aniha iminiho itavugwa, 27.kandi Irondora imitima izi ibyo Umwuka atekereza, kuko Umwuka asabira abera nkuko Imana ishaka. 28.Kandi tuzi yuko ku bakunda Imana byose bifataniriza hamwe kubazanira ibyiza, ari bo bahamagawe nkuko yabigambiriye, 29.kuko abo yamenye kera yabatoranirije kera gushushanywa nishusho yUmwana wayo, kugira ngo abe imfura muri bene se benshi. 30.Abo yatoranije kera yarabahamagaye, kandi abo yahamagaye yarabatsindishirije, nabo yatsindishirije yabahaye ubwiza.
Ubwo Imana iri mu ruhande rwacu umubisha wacu ni nde?
31.None ubwo bimeze bityo tuvuge iki? Ubwo Imana iri mu ruhande rwacu umubisha wacu ni nde? 32.Mbese ubwo itimanye Umwana wayo ikamutanga ku bwacu twese, izabura ite kumuduhana nibindi byose? 33.Ni nde uzarega intore zImana? Ni Imana kandi ari yo izitsindishiriza? 34.Ni nde uzazicira ho iteka? Ni Kristo Yesu kandi ari we wazipfiriye, ndetse akaba yarazutse ari iburyo bwImana adusabira? 35.Ni nde wadutandukanya nurukundo rwa Kristo? Mbese ni amakuba, cyangwa ni ibyago, cyangwa ni ukurenganywa, cyangwa ni inzara, cyangwa ni ukwambara ubusa, cyangwa ni ukuba mu kaga, cyangwa ni inkota? 36.Nkuko byanditswe ngoTuricwa umunsi ukira bakuduhora, Twahwanijwe nintama zimbagwa. 37.Oya, ahubwo muri ibyo byose turushishwaho kunesha nuwadukunze, 38.kuko menye neza yuko naho rwaba urupfu cyangwa ubugingo, cyangwa abamarayika cyangwa abategeka, cyangwa ibiriho cyangwa ibizaba, cyangwa abafite ubushobozi, 39.cyangwa uburebure bwigihagararo, cyangwa uburebure bwikijyepfo, cyangwa ikindi cyaremwe cyose, bitazabasha kudutandukanya nurukundo rwImana ruri muri Kristo Yesu Umwami wacu.
Uri gusoma Abaroma igice cya:


text:
Diyosezi Gatulika ya Gikongoro iratangaza ko igiye gutangiza iseminari ntoya yayo bwite izitirirwa Papa Yohani Pawulo II wamaze kugirwa umutagatifu.
Muri gahunda za Musenyeri mushya wa diyosezi ya Gikongoro Hakizimana Célestin, ngo yiyemeje ko n’iyi diyosezi igira iseminari yayo dore ko abashaka kujya mu iseminari biyambazaga iya Butare nabwo hakemererwa bake.
Mu kiganiro yahaye ikinyamakuru izuba rirashe dukesha iyi nkuru, Mgr Hakizimana yagize ati “Mpabwa ubwepisikopi, abakirisitu barayinsabye ndayibemerera mbona koko cyari ikibazo kubona diyosezi ifite imyaka 25 nta seminari ntoya dufite. Ubu rero umwaka utaha muri Gashyantare cyangwa Mutarama tuzatangiza umwaka wa mbere. Nitutanubaka ngo umwaka utaha birangire, tuzaba dutangiye ku ruhande ubu dukomeze twubake kandi dufite icyizere ko mu mwaka utaha w’amashuri iseminari yacu izatangira.”
Akomeza vuga ko bayitiriye Papa Yohani Pawulo II kuko ari icyifuzo bamwe bifuje kandi na we yifuje, ikitwa “Petit Séminaire Saint Jean Paul II”, ikazubakwa mu Murenge wa Cyanika ho mu Karere ka Nyamagabe mu birometero 7 gusa uvuye mu mujyi wa Nyamagabe.
Papa Yohani Pawulo II ni we Mushumba wa Kiliziya Gatulika ku Isi wenyine wageze mu Rwanda mu 1990.
Mgr Hakizimana avuga ko aha ari hafi y’umujyi kandi kuhagera byoroshye dore ko ngo hari n’amateka kubera ko iseminari yitwaga “Séminaire des Ainés” ya diyosezi ya Butare ari ho yabanje.
Yakomeje agira ati “Twaratangiye, ubu twarangije gusiza ikibanza hasigaye kubona amafaranga tugatangira tukazamura, ariko twatangiye kwitegura. N’umuyobozi wayo twamushyizeho, turashaka no gushyiraho abandi bazatangira kwigisha.”
Bamwe mu baturuka mu cyahoze ari Gikongoro (ubu ni mu Karere ka Nyamagabe na Nyaruguru) baba ahandi, ngo bagiye bakora inama bafasha diyosezi mu gukosora inyigo y’inyubako y’iyi seminari banatera inkunga yo kubaka.
Diyosezi ya Gikongoro yabyawe n’iya Butare, ari na yo mpamvu abaseminari bemererwa kwiga mu iseminari nto ya Virgo Fidelis ku Karubanda ya diyosezi ya Butare, ariko ngo bakemererwa imyanya 15 gusa buri mwaka.
Mgr Hakizimana avuga ko abo bohereza mu iseminari ya Karubanda ari bake, ati “Hajyayo abana bake kandi no kuba ari kure hari abana batsindaga ntibajyeyo. Ku buryo nkigera aha nabwiye abapadiri nti ‘ntihakagire umuseminari utsinda ngo abure amafaranga yo kujya kwiga, Caritas ya paruwasi ijye imufasha. Nabyo bizakomeza ariko noneho bizagira ingufu kandi noneho tunabareba ku buryo twumva nta mwana uzatsinda ngo ananirwe kujya mu iseminari kandi twiyemeje ko mu mwaka wa mbere hazajya hatangira abaseminari 90.”
Mu Rwanda habarurwa iseminari nto zigera kuri zirindwi gusa za diyosezi zitandukanye zirimo iy’i Ndera, ku Rwesero, i Zaza, i Nkumba, i Huye ku Karubanda, i Kabgayi n’i Cyangugu.
Inkuru ya Izuba Rirashe.
happy wheels
Jan 22, 2017 0Share this on WhatsAppMu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Amakosa muzirinda iyo mugitangira gukundana
Iyo abantu bagitangir agukundana bashobora gukora amakosa akaba yatuma batandukana vuba, cyangwa niyo bakomeza gukundana bakazabana nabi kuko batabyitwayemo neza kuva mu ntangiriro.
Dore rero amakosa buri bantu bagitangira gukundana bagomba kwirinda :
Kwihutisha ibintu
Iyo abanu bagitangir agukundana baba bafite byinshi bagomba kwiganaho, nyamara hari ubwo umwe aba aje afite gahund ay’ubukwe ugasanga ahise ayikubita kuri mugenzi we. Hari n’abahita batangira kwibaza abana bazabyara n’ibindi. Urugendo rwo gukundana rugomba kugenda intambwe ku yindi nta kwihutisha ibintu.
Kuvuga cyane ku bo mwigeze gukundana
Ntabwo ari byiza ko iyo utangiye gukundana n’umuntu uhora umubwira amateka y’abo mwakundanye nuko byagenze. Gerageza kugira aho ugarukira ibindi aba azagenda abimenya uko iminsi ishira muri kumwe.
Kwiburira umwanya
Nubwo uba ugiharaye uwo mukundana ntabwo ari byiza ko umwanya wose uwumuharira ngo wowe wiburire umwanya. Kuva mugitangira gukundana , ishakira uwmanya wawe uhagije wigengaho aho kuba ibyo ukora byose usa nkaho ariwe ugukoresha. Ufite uburenganzir abwo gufata umwanzuro utagendeye ku bitekerezo bye.
Kwibwira ko byose bigomba kugenda neza
Ntabwo ibibazo hagati y’abakundana biba gusa ku bamaranye igihe kirekire. N’abamaranye igihe kigufi bagira ibyo batumvikanaho kandi ntabwo bivuze ko biri butume muhita mutandukana.
Kwitangira cyane urukundo rwanyu
Si byiza kuba wakitangira urukundo rutari rwashinga imizi ngo utangire kuroshoramo cyane. Aha igishoro ntabwo bivuze imitungo gusa,ahubwo hazamo igihe, ibitekerezo n’ibindi. Genda gahoro kandi ugendere ku ntera imwe n’uwo muri gukundana kugirango utamusiga. Kwitanga mu rukundo ni ngombwa ariko bifite igihe bigomba gutangirir abitewe naho urukundo rwanyu rugeze.
Ngibyo ibyo uzirinda igihe ugitangira gukundana n’umukunzi wawe kugirango bibarind ekuba mwahita mutandukana cyangw ase bikaba byazabatera kubana nabi bitewe n’intangiriro mbi.
Gracieuse Uwadata


text:
Iki nicyo gihe cyawe cyo gukiranuka Pastor Desire
Ku munsi w’ amahirwe wishime, ku munsi w’ amakuba utekereze kuko Imana yabibangikanije byombi, ikabibangikanya kugirango utazamenya ibizaba nyuma.
Ikintu cyose gifite igihe cyaco. Umubwiriza 3:1
Itegereze umurimo w’ Imana ninde Wabasha kugorora icyo yagoretse? Umubwiriza 7:13-14
Abantu benshi babona ibihe bibasimburanaho ariko ntibazi kureba igihe ngo bakimenye. Yesu yaravuze ngo: “Iyo mubonye umutini utoshye mumenya ko imvura iri hafi ariko ntimuzi kumenya igihe cy’ umwana w’ umuntu”.
Umubwiriza ati: “Buri kintu kigira igihe cyacyo: Kurya gusonza, kubahwa gusuzugurwa, kubyara gupfusha, gukena gukira, kubyiruka gusaza, amahoro ibibazo, ibihe bihora bisimburana kandi ikibazo si ibihe ikibazo ni uko witwara mu bihe.
Umubwiriza atanga inama ati: “Wibuke umuremyi wawe iminsi myiza ikiriho, igihe ukiri muto ukigezweho, igihe wubashywe, igihe ibintu nawe ubona ko bigenda neza nicyo gihe cyo kubaha Imana kuko hari igihe iminsi izaba itakunejeje ibyo bihe bibaho.
Koresha umwanya wawe neza ukiwufite wagure ubwami bw’ Imana ugire n’ imirimo
uzibutsa Imana kuko utapfushije umwanya ubusa kandi ibyo bihe byiza ntuzabihoramo.
Itegereze umurimo w’ Imana; ninde wabasha kugorora icyo yagoretse? Imana ishobora kubigoreka ugasonza abandi bariye, ugakena abandi bakize, ugashomera abandi bakora ukavugwa nabi abandi bubashywe ntawagorora ibyo yagoretse. Ikibazo ni uko ibigoreka twe tukishyiramo abantu ngo ntibagize batya, sibo ahubwo ni Imana
yemeye ko ibyo bihe bikugeraho none wahindura iki? Yosefu yabwiye uwo yarotoreye inzozi ngo nugera mu bwami uzanyibuke agezeyo kuko ibye bitari byagororoka aramwibagirwa (Itangiriro 40); nta wakwibuka Imana itakwibutse iyo ikinze nta wakingura ikinguye nta wakinga. Yosefu yaje kuba umukire ibye Imana yabihaye umurongo yaje kubwira bene se ngo ku bwanyu mwashatse kungirira nabi ariko Imana yarabihinduye biba byiza kugira ngo ikize abantu benshi be gupfa (Itangiriro 50:20).
Ku bakunda Imana byose bifataniriza hamwe kutuzanira ibyiza (Abaroma 8:28), wowe ukurikiye iyi nyigisho ibyawe ikaba ikibigoretse ihangane uyibaze icyo ishaka kukubwira (Yesaya 30:20-21). Iyo ikugaburiye ibiryo by’ amakuba n’amazi y’ agahimano iba ikwigisha kandi abigisha bawe ntuzongera kubahishwa ahubwo uzahora wumva ijwi rikubwira ngo iyi nzira we kuyinyuramo. Imana yashatse kukwigisha yakwigishiriza ku wo wari wiringiye, umugabo wawe, abana bawe ku mukoresha wawe, kuri mwene so utari uzi ko byaturukaho, ku butunzi bwawe yewe no ku mubiri wawe naho wahigishirizwa; wowe gusa saba Imana kumenya impamvu uri guca muri ibyo bihe kuko Yobu yaravuze ngo: “Iyi inzira ndi kunyuramo nirangiza kungerageza nzavamo meze nka Zahabu”.
Dawidi yari azi inzira z’ Imana yigishirizamo abantu rimwe ahunze umuhungu Abusalomu yamwigometseho, uwitwa Shimeyi yaramututse abamurinda bati mwami reka tumwice arababwira ati mumureke kuko Imana ishobora kuba yabyemeye, kuko n’ umuhungu nibyariye arampindutse.
Kandi Imana izareba amarira yanjye ingarure mu murwa. Kandi koko Imana yarebye
gukiranuka kwe iramugarura. Wowe witwaye gute mu gihe uri gucamo? Pawulo yari
yarigishijwe yavuze ngo nigishijwe kuba muri byinshi no muri bike muri byose
nshobozwa na Kristo umpa imbaraga. Abantu batangajwe n’ ukuntu abigishwa bari
guhamya ariko ngo bibutse ko bagendanye na Yesu baravuga ngo mubihorere kuko
yigisha neza ariko ibihe banyuzemo baravuga ngo nkatwe tuzahabwa iki? Nyuma y’ ibyo ubona ibihe bizahinduka neza ugubwe neza Imana ibyo igambirira ni byiza si bibi
izakurema umutima w’ ibyo uzabona nyuma (Yeremiya 29:11) Ihanganire igihe.
Imana yarabibangikanije niba uri kurira ihangane kurira kwararira umuntu nijoro ariko
mu gitondo impundu zikavuga (Zaburi 30:5)
Niba ufite ibyishimo ushimire Imana, utekereze aho Imana yagukuye kuko birabangikanye nta wumenya ibizaza nyuma.
Nyuma y’ ubutayu hari Kanani ushobora kuba ukurikiye iyi nyigisho ukiri mu butayu
wemere ubugendanemo n’ Imana, kandi niba uri Kanani koresha igihe cyawe neza.
Ariko ndabwira abakiri mu butayu ko Kanani iri hafi Imana iragukunda
ntiyaguhamagariye kugwa mu butayu. Wowe gusa wirinde kuyivovotera.
Abantu baheranywe n’amaganya ku bw’ibyo Imana yagoramitse; yewe ntuzabigorora nta cyo wahinduraho ahubwo yishakeho ubucuti ibindi ntacyo izina abakiranutsi n’ ubwo ibanza kubigisha ariko irabakunda iba irengera ubugingo bwabo kugira isi
itabutwara ariko nyuma yo kwigishwa byose bizana ibyawe kuko ibyo Data atunze
byose ni ibyawe.
Umuragwa iyo akiri umwana ategekwa n’ abaja n’ abagaragu kugeza igihe cyategetswe na se ariko igihe iyo kigeze aba ari nyir’ ibindi byose (Abagaratiya 4:1-3).
Abandi nabo baheranywe no guhaga no kugubwa neza ariko niba ufite ibihe byiza mu buryo bwose irinde kuko Imana yabibangikanije. Nta wumenya ibizamubaho hanyuma. Imana yabwiye Abisirayeri iti nimumara kurya mukabyibuha mukubaka amazu mukayabamo inka zikagwira ntimuzibagirwe Imana yabakuye muri Egiputa. Koko bagezeyo bagubwa neza ariko kuko ibintu bihinduka bamaze kwibagirwa batakaje igihugu imyaka 1800 yose baravuye ku ikarita y’ isi.
Ibyaha biri gukorwa ibidakoreshwa n’ amaganya biri gukoreshwa n’ umurengwe mwirinde Imana ni inyarukundo izabana natwe nituyumvira, amen!
Pastor Desire Habyarimana